title: Tilastollinen tunnusluku

text: Tunnuslukua kutsutaan tyhjentäväksi, jos se sisältää kaiken otoksesta saatavan tiedon. Muodollisesti kyse on siitä, että otoksen yhteisjakauma ehdollistettuna kyseisellä tunnusluvulla ja jakauman parametreilla ei riipu ollenkaan parametreista. Mikäli tunnusluku on kaikista mahdollisista tyhjentävistä tunnusluvuista yksinkertaisin, se on minimaalisesti tyhjentävä. Esimerkiksi otos itsessään on aina tyhjentävä tunnusluku, mutta se ei lainkaan tiivistä otoksesta saatavaa tietoa, joskin joissakin tapauksissa se on silti myös minimaalisesti tyhjentävä tunnusluku.


title: Tilastollinen tunnusluku

text: Tunnusluvuilla on usein olemassa jonkinlainen graafinen vastine, kuten niin sanottu viiksilaatikko.


title: Tilastollinen tunnusluku

text:
Käytettäköön esimerkkinä 30 havainnon otosta, joka on saatu R-ohjelmalla simuloimalla havainnot eksponenttijakaumasta parametrin arvolla formula_4. Otoksen havainnot ovat (kolmen desimaalin tarkkuudella)
0.495, 0.121, 2.152, 2.562, 0.074, 1.362, 0.192, 0.042, 0.336, 2.641, 1.257, 2.000,
0.871, 0.517, 0.951, 0.093, 0.340, 0.688, 1.640, 0.443, 0.552, 0.929, 0.818, 2.327,
0.514, 2.092, 0.466, 0.612, 0.187 ja 0.507.


title: Tilastollinen tunnusluku

text: Otoksen minimi formula_5, alakvartiili formula_6, mediaani formula_7, yläkvartiili formula_8 ja maksimi formula_9. Tällöin tunnuslukua formula_10 vastaa alla oleva viiksilaatikko.


title: Cary Elwes

text: Ivan Simon Cary Elwes (s. 26. lokakuuta 1962 Westminster, Lontoo, Englanti) on brittiläinen näyttelijä. Hän on tullut tunnetuksi rooleillaan muiden muassa elokuvissa "Prinsessan ryöstö" (1987), "Hot Shots! – kaikkien elokuvien äiti" (1992), "Saw" (2004) ja "Saw VII 3D" (2010).


title: Cary Elwes

text: Elwes syntyi Lontoossa ja menetti isänsä itsemurhan kautta vuonna 1975. Hän meni vuonna 2000 naimisiin Lisa Marie Kurbikoffin kanssa. Parin ensimmäinen lapsi, Dominique syntyi 24. huhtikuuta 2007.


title: Kevin Dunn

text: Kevin Dunn (s. 26. helmikuuta 1956 Chicago, Illinois) on yhdysvaltalainen näyttelijä. Hän on näyttelijä Nora Dunnin pikkuveli.


title: Kevin Dunn

text: Dunn on esiintynyt enimmäkseen sivuosissa; erään tunnetun esiintymisen hän teki elokuvassa "Hot Shots! – kaikkien elokuvien äiti" vuonna 1991 ja elokuvassa "Pikku sotilaat". Hän on vieraillut "Seinfeldissä".


title: Pat Proft

text: Pat Proft (s. 3. huhtikuuta 1947) on yhdysvaltalainen elokuva- ja televisiokäsikirjoittaja. Hän syntyi ja aloitti uransa Minnesotassa.


title: Pat Proft

text: Proft on luonut pitkän uran varsinkin komedioissa. Hänen käsikirjoitustöidensä joukossa ovat muiden muassa:Proft on työskennellyt vähemmän tunnetummin myös ohjaajana ("Takaa haettu", 199).


title: Elliott Kastner

text: Elliott Kastner (7. tammikuuta 1930 New York, Yhdysvallat – 30. kesäkuuta 2010) oli yhdysvaltalainen elokuvatuottaja. Hän aloitti tuottajantyönsä 1960-luvun puolessavälissä ja on työskennellyt muiden muassa elokuvissa "Kotkat kuuntelevat" (1968) ja "Särkyneen sydämen sola" (1975).


title: Jenő Buzánszky

text: Jenő Buzánszky (4. toukokuuta 1925 Újdombóvár – 11. tammikuuta 2015 Esztergom) oli unkarilainen jalkapalloilija. Hän saavutti kansainvälistä mainetta Unkarin jalkapallomaajoukkueessa, joka voitti kultaa vuoden 1952 kesäolympialaisissa Helsingissä ja kilpaili jalkapallon maailmanmestaruuskilpailuissa vuonna 1954.


title: Jenő Buzánszky

text: Ammattitason pelaamisen lopetettuaan Buzánszky jatkoi uraansa valmennustöissä.


title: Carlo Rambaldi

text: Carlo Rambaldi (15. syyskuuta 1925 Ferrara – 10. elokuuta 2012 Lamezia Terme, Catanzaron maakunta) oli italialainen tehostetaiteilija. Hän sai kolme Oscar-palkintoa vuosina 1977, 1980 ja 1983. Hän oli vuonna 1983 lisäksi Bafta-ehdokkaana ja voitti vuonna 1982 erikois-Davidin. Vuonna 1987 hänellä oli kyseenalainen kunnia olla ehdolla huonoimpien tehosteiden Golden Raspberry -palkinnon saajaksi.


title: Carlo Rambaldi

text: Tunnetuimpia elokuvia, joissa Rambaldi on työskennellyt, ovat "Kolmannen asteen yhteys" (1979, Oscar), "Alien – kahdeksas matkustaja" (1979, Oscar), "E.T. – The Extra Terrestrial" (1982, Oscar) , "Dyyni (1984) ja "King Kong elää" (1986, ehdolla Golden Rasberry).


title: Kanavanippu A

text: Kanavanippu A on pääosin Yleisradio Oy:n käyttöön varattu kanavanippu, mutta siinä välitetään myös toimiluvalla toimivia kanavia. Siihen kuuluu 7 maksutonta televisiokanavaa ja 3 maksutonta radiokanavaa.


title: Kanavanippu A

text: Nipun entisiä televisiokanavia ovat YLE Extra, YLE24, YLE TV1+, SVT Europa, BC-TV sekä SuomiTV . Entisiä radiokanavia ovat puolestaan YLE FSR+ ja Yle X3M.


title: Kanavanippu A

text: Kanavanippu A kattaa B:n tavoin 99,9 prosenttia Suomen väestöstä. Kanavanipun välittää Digita käyttäen DVB-T teknologiaa UHF-taajuuksilla.


title: Kanavanippu A

text: Yle TV1 on nipun vanhin ja asiapitoisin kanava. Kanavan lähetykset alkoivat 1. tammikuuta 1958 nimellä Suomen Televisio. Sittemmin nimeksi vaihtui TV-ohjelma 1, ja myöhemmin YLE TV1. Kanava näkyy kanavapaikalla 1, mutta vuonna 2008 kanavaa nähtiin myös kanavapaikalla 8 YLE TV1+ -nimisenä.


title: Kanavanippu A

text: Yle TV2 sai alkunsa Tamvisiosta, jonka Yle osti ja sulautti itseensä. Lähetykset alkoivat vuonna 1965. Kanavan nimi oli alun perin TV-ohjelma 2, 1970-luvulta alkaen TV2 ja 2000-luvulta YLE TV2. Kanavaa nähdään kanavapaikalla 2.


title: Kanavanippu A

text: MTV3 aloitti toimintansa 1. tammikuuta 1993. Kanava toimii paikalla 3. MTV3 muuttui yleisen edun kanavaksi tammikuussa 2018.


title: Kanavanippu A

text: Nelonen on Suomen toinen kaupallinen televisiokanava, joka aloitti vuonna 1997. Kanava toimii paikalla 4.


title: Kanavanippu A

text: Huhtikuusta 2017 lähtien Yle Teema ja Yle Fem ovat jakaneet yhteisen kanavapaikan 5.


title: Kanavanippu A

text: AVA on suomalainen naisille suunnattu televisiokanava, joka alkoi näkyä antenni-tv-verkossa 1. helmikuuta 2012 kanavapaikalla 13.


title: Kanavanippu A

text: AlfaTV on suomalainen kaupallinen televisiokanava. Kanava toimii paikalla 15.Lähde:


title: Kanavanippu A

text: YLE24 oli vuosina 2001–2007 toiminut uutis- ja ajankohtaiskanava, jonka lähetykset päättyivät 26. huhtikuuta 2007, ja se korvattiin YLE Extralla. Kanava toimi paikalla 8.


title: Kanavanippu A

text: YLE Extra toimi vain vajaan vuoden ajan, huhtikuusta 2007 vuoden 2008 tammikuun ensimmäiseen päivään asti. Kanavan ohjelmisto koostui pääasiassa vain Testikuvasta, Mielensäästäjästä ja YleX Aamusta, mutta elokuusta alkaen kanavalla nähtiin myös Wintteriä ja Extra Largea. Kanava lakkautettiin 1. tammikuuta 2008 talousvaikeuksien vuoksi. Kanava korvasi YLE24:n, ja toimi YLE24:n paikalla eli kanavapaikalla 8.


title: Kanavanippu A

text: YLE TV1+ oli 1. tammikuuta 2008 YLE Extran korvannut Yle TV1:n rinnakkaiskanava, joka lähetti TV1:n ohjelmat samaan aikaan, mutta kiinnipoltetulla tekstityksellä. Yle lakkautti kanavan 4. elokuuta 2008 saadakseen olympiakisoihin paremman kuvanlaadun. Kanavaa lähetettiin paikalla 8.


title: Kanavanippu A

text:
BC-TV oli kristillinen televisiokanava. Se näkyi kanavapaikalla 15 klo 20–22 1. helmikuuta 2012 lähtien.
BC-TV -kanava lopetti 15. maaliskuuta 2012 antenni-tv-verkossa.


title: Kanavanippu A

text: SVT World oli ruotsalainen tv-kanava, joka esitti Ruotsin Yleisradion, SVT:n, ohjelmia. 1. syyskuuta 2011 alkaen kanava jakoi kanavapaikan Yle Femin kanssa. Kanava muuttui samalla maksuttomaksi.


title: Kanavanippu A

text: SuomiTV oli mainosrahoitteinen televisiokanava, joka näkyi kanavapaikalla 12. Se siirtyi A-kanavanippuun 10. tammikuuta 2011 oltuaan aiemmin E-kanavanipussa. Kanava toimi vuosina 2009–2012, ja sen korvasi Fox.


title: Kanavanippu A

text:
Fox on mainosrahoitteinen televisiokanava, joka näkyy kanavapaikalla 12.
Kanava siirtyi kanavanippuun C 13. tammikuuta 2015.


title: Kanavanippu A

text: Yle Fem (aiemmin YLE FST5 ja YLE FST) oli ruotsinkielinen televisiokanava, joka esitti suomenruotsalaisille ohjelmia. Kanava oli vuosina 2001–2006 nimeltään YLE FST. Kanavaa lähetettiin kanavapaikalla 5. 1. syyskuuta 2011 alkaen kanava jakoi kanavapaikan SVT Worldin kanssa rajoitetulla näkyvyysalueella, muualla kanavalla oli oma kanavapaikka. Maaliskuusta 2012 kanava tunnettiin nimellä Yle Fem. Kanavan nimeksi tuli Yle Teema & Fem, Yle Femin ja Yle Teeman siirtyessä samalle kanavapaikalle.


title: Kanavanippu A

text: Yle Teema oli pääasiassa kulttuurikanava, joka aloitti toimintansa vuonna 2001. Kanava näkyi vuosina 2001-2009 kanavapaikalla 9, mutta kanava siirtyi vuoden 2009 alussa paikalle 7, Urheilukanavan siirtyessä Yle Teeman paikalle ja Livin ottaessa YLE TV1+:n kanavapaikan. Kanavan nimeksi tuli Yle Teema & Fem, Yle Femin ja Yle Teeman siirtyessä samalle kanavapaikalle 5.


title: Pajulahti

text: Pajulahti on kylä entisessä Nilsiän kaupungissa Pohjois-Savossa. Se sijaitsee samannimisen lahden rannalla kantatien 75 varrella 15 kilometriä Siilinjärveltä ja noin 20 kilometriä Nilsiästä.


title: Pajulahti

text: Pajulahden kylä on yksi Nilsiän suurimmista kylistä. Kylässä asuu noin 200 ihmistä. Pajulahden postinumero on 73360.


title: Pajulahti

text: Kylässä toimii viisiopettajainen Pajulahden koulu, jossa on 83 oppilasta lukuvuonna 2014–2015. Uusi koulu valmistui keväällä 2008. Kylässä on myös päiväkoti ja Nilsiän toiseksi suurin ala-aste. Pajulahdessa on myös Shell-huoltoasema.


title: Antti Väisänen

text: Antti Väisänen (s. 25. huhtikuuta 1985) on suomalainen lentopalloilija. Hän on pelipaikaltaan passari ja pelaa Saimaa Volleyssa.


title: Antti Väisänen

text: Pituudeltaan Väisänen on 190 cm ja painoltaan 89 kiloa.


title: Antti Väisänen

text: Väisäsen hyökkäysulottuvuus on 325 cm ja torjuntaulottuvuus 320 cm.


title: Kolmekymppinen

text: Kolmekymppinen on Frederikin vuonna 1980 julkaisema albumi. Albumi myi yli 25 000 kappaletta eli kultaa ja sieltä nousivat pinnalle Frederikin hitit "Kolmekymppinen" ja "Sheikki Ali Hassan".


title: Taaro

text: Taaro eli taro ("Colocasia esculenta") on vehkakasvi, jota kasvatetaan kosteilla trooppisilla alueilla ruoaksi tyvimukuloidensa vuoksi. Mukulasta käytetään myös nimityksiä eddo, dasheen ja old cocoyam.


title: Taaro

text:
Taro on kotoisin Kaakkois-Aasiasta, mutta sitä kasvatetaan nykyisin myös
Afrikassa, Oseaniassa ja Karibian saarilla. Vuonna 1998 maailmassa kasvatettiin taroa 6,6 miljoonaa tonnia, josta Afrikassa 4,4 miljoonaa tonnia, Aasiassa 1,8 miljoonaa tonnia ja Oseaniassa 280 000 tonnia. Tongan ja Samoan saarilla taron osuus ihmisten energiansaannista on kuitenkin suurin, yli 15 prosenttia. Afrikan maista taaroa käytetään eniten Ghanassa ja Gabonissa.


title: Taaro

text: Afrikassa ja Oseaniassa taroa käytetään hiilihydraatin lähteenä, ja sitä syödään riisin tai perunan tapaan. Japanissa sitä käytetään vihanneksena ja kasvatetaan enemmänkin versojensa ja lehtiensä kuin mukuloidensa takia. Myös maavarret käytetään, ja koska ilmasto on viileämpi kuin muilla taronviljelyalueilla, Japanissa taron mukulat voidaan varastoida pellolla. Taro on tunnettu Japanissa ainakin kahdentuhannen vuoden ajan, mutta sen viljely on vähentynyt sadan vuoden aikana selvästi. 1900-luvun alussa keskivertojapanilainen söi lähes 25 kiloa taroa vuodessa, nykyisin viitisen kiloa.


title: Taaro

text: Samoalla taro oli paikallisten ruokavalion perusta (yhdessä banaanin ja leipäpuun hedelmien kanssa) vuoteen 1993 asti. Vuonna 1994 kasvitauti tuhosi tarosadon lähes kokonaan.


title: Taaro

text: Taron tyvimukuloissa on noin kaksi kolmasosaa vettä ja kolmannes hiilihydraattia, lähinnä tärkkelystä. Seitsemän prosenttia kuiva-aineesta on proteiinia, minkä johdosta taro on proteiinipitoisempaa kuin esimerkiksi jamssi tai kassava. Lehdissä proteiinin osuus on vielä suurempi. Lehdissä on myös kalsiumia, fosforia, rautaa, C-vitamiinia ja muita vitamiineja.


title: Brasilian Grand Prix 1978

text: Brasilian Grand Prix 1978 oli Formula 1 -sarjan osakilpailu, joka ajettiin 29. tammikuuta Jacarepaguan radalla. Kilpailun voitti Carlos Reutemann, jolle voitto oli kauden ensimmäinen.


title: Don’t Stop Me Now

text: Don't Stop Me Now on Queenin vuonna 1979 julkaisema single. Kappale julkaistiin alun perin vuonna 1978 ilmestyneellä albumilla "Jazz". Sanat ja sävellys ovat Freddie Mercuryn käsialaa. Kappale nauhoitettiin elo-syyskuussa 1978 Berre-les-Alpesissa Ranskassa ja on albumin 12. kappale.


title: Don’t Stop Me Now

text: Kappale perustuu Freddie Mercuryn pianonsoittoon ja lauluun John Deaconin ja Roger Taylorin soittaessa bassokitaralla ja rummuilla taustoja. Studioversiossa Brian May soittaa pelkästään soolokitaran osuuden, mutta lavaversioissa hän soitti myös taustoja "rytmikitarana".


title: Don’t Stop Me Now

text: Kappale voitti Top Gear -ohjelman "The Best Driving Song Ever" -palkinnon.


title: Britannian Grand Prix 1979

text: Britannian Grand Prix 1979 oli Formula 1 -sarjan osakilpailu, joka ajettiin 14. heinäkuuta 1979 Silverstonen radalla Yhdistyneessä kuningaskunnassa. Kilpailun voitti Williamsilla ajanut sveitsiläinen Clay Regazzoni, jolle voitto oli uran viimeinen. Voitto oli Williams-tallin historian ensimmäinen.


title: Cheder

text: Cheder ( ’huone’) on koulu, jossa opetetaan juutalaisuuden ja heprean kielen alkeita.


title: Cheder

text: Chederit olivat yleisiä Euroopassa aina 1700-luvun lopulle. Oppitunnit pidettiin opettajan kotona ja opettajat saivat palkkaa juutalaisyhteisöltä tai oppilaiden vanhemmilta. Tavallisesti vain pojat osallistuivat oppitunneille. Äidit vastasivat tyttöjen opetuksesta kotioloissa. Eri-ikäisiä poikia koulutettiin samassa luokassa.


title: Cheder

text: Pojat aloittivat koulun noin viiden vuoden iässä ja opittuaan heprealaisen kirjaimiston ja opittuaan lukemaan hepreaa he alkoivat opiskella Tooraa. Chederien pääasialliset opetusmenetelmät olivat ääneenluku ja ulkoaopettelu. 13–14 vuoden iässä poikien koulutus chederissä loppui ja vietettiin bar mitsvaa.


title: Cheder

text: Niiden, jotka halusivat ryhtyä rabbiksi tai soferiksi, oli jatkettava opintoja ješivassa. Tunnetuimmat eurooppalaiset ješivat sijaitsivat Wormsissa, Fürthissä ja Prahassa.


title: Cheder

text: 1700-luvun lopulla cheder-järjestelmästä tuli juutalaisortodoksien ja haskala-liikkeen kritiikin kohde.


title: Cheder

text: Ortodoksien kritiikki kohdistui opettajiin, joiden he katsoivat olevan epäpäteviä. Tuolloin cheder-opettajille maksettiin vain vähän, ja ansaitakseen elantonsa heidän oli työskenneltävä myös muissa ammateissa, kuten teurastajina, laulajina tai jopa haudankaivajina. Opettajat päästivät oppilaat liian helpolla, koska he saivat enemmän rahaa vaativammista oppitunneista.


title: Cheder

text: Haskala-liike oli valistuksen ajan liike, ja se kritisoi cheder-järjestelmää kokonaisuudessaan sanoen sen estävän juutalaisten integroitumista osaksi muuta yhteiskuntaa. He ehdottivat lisäoppitunteja maallisemmista aiheista, kuten maantiedosta ja opetusmaassa käytetystä kielestä. Ideat otettiin käyttöön 1700-luvun lopulla Saksassa, jossa perustettiin reformikouluja. Tämä yhdessä yleisen oppivelvollisuuden käyttöönoton myötä johti cheder-järjestelmän häviämiseen.


title: Calakmul

text: Calakmul, myös Kalakmul, oli mayojen klassisen kauden suuri ja mahtava kaupunkivaltio. Sen arvellaan olleen Kan- eli Käärmekuningaskunnan pääkaupunki. Se sijaitsee Meksikossa Campechen osavaltiossa 30 kilometriä Guatemalan rajalta.


title: Calakmul

text: Se oli pitkään Tikalin vihollinen ja Caracolin liittolainen. Calakmulin ja Tikalin väliä oli noin 100 kilometriä. Calakmulin 45 metriä korkea "Rakenne 2" oli suurin mayojen klassisella ajalla rakentama pyramiditemppeli. Kaupungista on löydetty 70 neliökilometrin alalta yli 6 250 rakennelmaa, ja siellä asui aikoinaan mahdollisesti 50 000 ihmistä. Calakmulin tiheä keskusta ulottuu 22 neliökilometrin alalle.


title: Calakmul

text:
Calakmulin viimeinen kuningas lienee kukistunut 909 tai jonkin aikaa tämän jälkeen.
Kaupunki on tunnettu 1930-luvulta alkaen. Vuonna 2008 sieltä löydettiin kolmisenkymmentä osin toistensa päälle maalattua seinämaalausta, jotka esittävät poikkeuksellisesti tavallista arkielämää, erityisesti ruokaa ja ruoanlaittoa. Kuvien alla on hieroglyfejä, jotka kertovat mitä kuvissa tehdään.


title: Baekje

text: Baekje (, hanja 百濟) oli kuningaskunta Korean niemimaan lounaisosassa. Korealaisen perinteen mukaan Baekje perustettiin vuonna 18 eaa, mutta nykytutkimuksen mukaan se sai todennäköisemmin alkunsa 300-luvun alussa. Kuningaskunta kukoisti erityisesti 300-luvun toisella puoliskolla, minkä jälkeen se alkoi menettää vaikutusvaltaansa ensin Goguryeon ja sittemmin Sillan kuningaskunnan kustannuksella. Silla liitti Baekjen alueet itseensä vuonna 660.


title: Baekje

text: Baekjella oli läheiset suhteet nykyisen Japanin alueelle, mutta kysymys alueiden poliittisen ja kulttuurillisen yhteyden luonteesta on poliittisesti arka. Baekjessa puhuttiin mahdollisesti nykyiselle japanille sukua ollutta kieltä.


title: Baekje

text: Kiina hallitsi varhaista Koreaa Lelanginin läänityksenä, mutta kiinalaisvallan vähitellen heikentyessä valta alkoi siirtyä Korean niemimaan eteläosien kansoille, joihin kiinalaiset viittasivat nimellä "Han". Han oli yksi Korean alkuperäisväestöjen suurryhmistä. Han käsitti kiinalaisten mukaan kolme haaraa (Kolme Hania "San-Han"), joista yksi oli Mahan Korean niemimaan länsirannikon eteläosassa. Kiinalaisissa lähteissä mainittujen kansojen tarkkaa luonnetta ei tunneta, mutta kyseessä lienevät olleet kielellisesti ja etnisesti kirjavat heimoliitot.


title: Baekje

text: Korealaisessa mytologiassa Baekje perustettiin vuonna 18 eaa. ja tähän ajoitukseen uskotaan edelleen yleisesti Koreassa. Vuosiluku ja Baekjen syntytarina mainitaan teoksessa "Samguk sagi". Sen mukaan Baekjen perustaja ja ensimmäinen kuningas oli Goguryeon perustaneen Dongmyeongin poika Onjo. Hänen veljestään Yurista tultua kruununprinssi Onjo muutti etelään perustaen uuden kuningaskuntansa Wiryeseongiin nykyisen Soulin kaupungin alueelle. Sittemmän tutkimuksen perusteella on kuitenkin todennäköistä, että Baekje ja sen lähellä sijainnut Sillan kuningaskunta perustettiin vasta useita vuosisatoja myöhemmin 300-luvun alkupuolella. Molemmat valtiot syntyivät aikaisempien heimoliittojen kehittyessä valtioiksi. Baekjen oletetaan syntyneen Manhan-heimoliitosta Korean lounaisosassa. Se oli alkuaikoinaan Koreaan syntyneistä kolmesta valtiomuodostelasta (Baekje, Silla ja Gaya) voimakkain ja suurin. Sen sanotaan käsittäneen 55 entistä heimoaluetta eli maata ("guo"), kun taas sen kilpailijat käsittivät molemmat vain 12.


title: Baekje

text: Koreaan syntyneet kuningaskunnat alkoivat kilpailla ja kahakoida keskenään, mutta ne pitivät vuosisatojen ajan yllä voimatasapainoa, jonka perustalle historiallinen Korea alkoi muodostua. Ensimmäinen sotilaallinen yhteenotto Korealaisten kuningaskuntien välillä käytiin tiettävästi Baekjen ja Goguryeon välillä vuonna 369. Baekje oli vahvimmillaan 300-luvun toisella puoliskolla Vuonna 371 Baekjen kuningas Geunchogo surmasi Goguryeon kuningas Gogugwonin taistelussa, jota oli edeltänyt vielä itsenäisten Mahan-heimoliiton alueiden valtaus. Baekje hallitsi näin Korean niemimaan koko lounaisosaa. Baekjen hallitsema osa Koreaa oli sen maataloudellisesti rikkainta seutua ja luonnollisesti näin myös tiheimmin asuttua. Kuningaskunnalla oli myös läheiset meriyhteydet Kiinaan ja Japaniin. Geunchogon valtakaudella oli myös vakiintunut isältä pojalle periytyvä kuninkuus. Kuningas Chimnyun kaudella (384–385) Kiinasta levinneestä buddhalaisuudesta tuli Baekjen valtionuskonto.


title: Baekje

text: Baekje alkoi heikentyä 400-luvulta lähtien. Goguryeon kuningas Jangsu johti sotaretkeä Baekjea vastaan ja valtasi sen pääkaupungin vuonna 475. Baekjen kuningas Gaero surmattiin ja hänen seuraajansa Munju päätti siirtää pääkaupungin Ungjiniin etelään kuningaskunnan menetettyä rikkaan Hanjoen laakson alueen Goguryeolle. Baekje pyrki vastaamaan Goguryeon kasvavaan uhkaan tiivistämällä suhteitaan Sillaan, Kiinaan ja etenkin Japaniin, josta lähetettiin useaan otteeseen sotilasapua Baekjeen. Kuningas Seong pyrki vahvistamaan Baekjeta esimerkiksi siirtämällä pääkaupungin vuorten eristämästä Ungjinista tasangolla sijainneeseen Sabiin. Hän omistautui myös ajatukselle kuningaskunnan menettämien alueiden takaisinvaltauksesta ja liittoutui Sillan kuningas Jinheungin kanssa Goguryeota vastaan. Osa menetetystä Hanjoen alueesta vallattiinkin takaisin vuonna 551, mutta vuonna 553 Silla hyökkäsikin Baekjeta vastaan vallaten Baekjen Goguryeolta valtaamat alueet. Seong sai surmansa taistelussa Sillaa vastaan vuonna 554. Myöhemmät Baekjen hallitsijat liittoutuivat Goguryeon kanssa entistä liittolaistaan Sillaa vastaan. Silla liittoutui puolestaan nyt yhdistyneen ja Tang-dynastian johtaman Kiinan kanssa, jota vastaan Goguryeo ajautui sotaan. Baekje päätyi Sillan ja Tang-dynastia toteuttaman yhteishyökkäyksen kohteeksi ja se tuhottiin vuonna 660. Kuningaskunnan entiset alueet liitettiin Sillan kuningaskuntaan.


title: Baekje

text: Silla valtasi hieman myöhemmin myös osia Goguryeo sta ja seurannutta kuningaskuntaa kutsutaan yhdistyneeksi Sillaksi. Silla alkoi puolestaan heikentyä 700-luvun lopulla. Vuonna 892 sillalaiset kapinalliset perustivat niin sanotun myöhemmän Baekjen entisen Baekjen kuningaskunnan alueelle, joka päätyi puolestaan samoin Sillasta erkaantuneen Goryeo-dynastian valtaamaksi 900-luvun alussa.


title: Baekje

text: Baekjessa puhutun kielen luonne on arka aihe. Sillan kuningaskunnan alueella puhutusta kielestä käytetään termiä sillan kieli ja se levisi Sillan liittäessä alueita itseensä. Sillan kieli muodostanee nykyisen korean kielen edeltäjän ja se levisi myös Baekjeen Sillan liitettyä sen itseensä. Koreassa myös Baekjessa puhuttu kieli käsitetään myös usein korean murteeksi tai vähintään sen sukukieleksi. Arkeologian ja historian perusteella voidaan kuitenkin vahvoin perustein olettaa baekjen kielen olleen sukua nykyiselle japanille. Nykyinen japani perustuu Yamaton dynastiselle kielelle ja Yamaton valtion syntyhistoria liittyy puolestaan kiintesäti Korean niemimaahan ja etenkin Baekjen alueelta tulleisiin vaikutteisiin. Korean protohistoriallisen väestön voidaan olettaa jakaantuneen niin sanottujen esijapanin ja esikorean puhujiin, sekä Baekjen dynastiallisen eliitin muodostaneen Mahan-hemoliittouman käyttäneen esijapania. Joissakin historiallisissa lähteissä, kuten "Samguk sagissa" on säilynyt muinaisia paikannimiä, joista osa on japanilaistyylisiä. Japanilaistyyliset nimet ovat puolestaan keskittyneet Korean niemimaan länsi- ja keskiosiin, eli Baekjen ja Goguryeon raja-alueelle. Sillan kielen levittäytyminen entisille esijapanin puhuma-alueille Koreassa selittää myös hyvin korean ja japanin kielten nykyiset yhtäläisyydet.


title: Baekje

text: Baekjen valtakaudella rakennettiin useita buddhalaisia temppeleitä, minkä lisäksi Baekje tuotti useita merkittäviä kungfutselaisia oppineita. Baekjelaisessa taiteessa voidaan nähdä merkkejä vaikutteista Kiinasta. Tunnettuja ovat esimerkiksi Buddhaa esittävät veistokset, jotka kuvataan usein rennossa asennossa ja naamallaan Baekjelle tyypillinen "Baekjen hymy".


title: Liperin Hiihtoseura

text: Liperin Hiihtoseura on perustettu 7. kesäkuuta 1987. Seuran toiminta kattaa koko Liperin ja toiminnan keskipisteenä on Pärnävaaran urheilukeskus.


title: Liperin Hiihtoseura

text: Järjestettyjä kilpailuja, osittain yhteistyössä Joensuun Katajan ja muiden Joensuun hiihtoseurojen kanssa:


title: Liperin Hiihtoseura

text: Lisäksi LipHS on itsenäisesti vuodesta 2001 järjestänyt hiihtokauden lopulla Pärnän kunkku -kisan kansallisena pitkien matkojen kilpailuna, 30 km naisille ja 50 km miehille.


title: Liperin Hiihtoseura

text: Liperin Hiihtoseuralla on vaalittavanaan hiihtäjäveljesten Martti ja Tauno Lappalaisen muisto vuosittaisten kansallisten Liperin hiihtojen järjestäjänä.


title: A Beautiful Lie (kappale)

text:
”A Beautiful Lie” on kuudes single 30 Seconds to Mars -bändiltä.
Single julkaistiin 2007. ”A Beautiful Liesta” on myös musiikkivideo, joka on kuvattu kokonaan Grönlannissa. Kappale on peräisin 30 Seconds to Marsin toiselta albumilta, joka on myös nimeltään "A Beautiful Lie".


title: Nikita Simonjan

text: Nikita Pavlovitš Simonjan (; s. 12. lokakuuta 1926) on Neuvostoliitossa uransa luonut entinen jalkapalloilija ja valmentaja, entinen Venäjän jalkapalloliiton puheenjohtaja.


title: Nikita Simonjan

text: Omalla pelaajaurallaan Simonjan edusti vuosina 1956–1948 Moskovan Krylja Sovetovia ja vuosina 1949–1959 Moskovan Spartakia. Spartakisa hän teki liigapeleissä 233 ottelussa 133 maalia, mikä on yhä seuran maaliennätys. Yhteensä Simonjan teki Spartakissa 160 maalia.


title: Nikita Simonjan

text: Neuvostoliiton maajoukkueessa Simonjan voitti olympiakultaa 1956 Melbournen kisoissa. Kaikkiaan hän pelasi 20 A-maaottelua ja teki 10 niissä kymmenen maalia. Simonjan kilpaili myös vuoden 1958 jalkapallon maailmanmestaruuskilpailuissa Ruotsissa.


title: Nikita Simonjan

text: Armavirissä syntynyt etniseltä taustaltaan armenialainen Simonjan siirtyi pelaamisen jälkeen valmentajaksi. Hänen valmentamiaan seurajoukkueita olivat Spartak Moskova, Ararat Jerevan ja Tšornomorets Odessa. Lisäksi hän valmensi Neuvostoliiton maajoukkuetta vuosina 1977—1979.


title: Nikita Simonjan

text: Marraskuusta 2009 helmikuuhun 2010 asti Simonjan toimi Venäjän palloliiton väliaikaisena puheenjohtajana. Simonjanista tuli jälleen palloliiton väliaikainen johtaja 25. kesäkuuta 2012.


title: The Kill

text: The Kill on toinen single 30 Seconds To Marsin levyltä "A Beautiful Lie". The Killin videon ohjasi bändin laulaja-kitaristi Jared Leto ja se sai ideansa Hohto-elokuvasta, video on kuvattu vuonna 2006.


title: The Kill

text: Video on saanut monia palkintoja.


title: Valerio Checchi

text: Valerio Checchi (s. 3. huhtikuuta 1980) on italialainen maastohiihtäjä.


title: Valerio Checchi

text: Checchi on edustanut Italiaa arvokilpailuissa Val di Fiemmen MM-kisoista 2003 lähtien. Hän on ollut MM-kisoissa parhaimmillaan kuudestoista 50 kilometrin yhteislähtökilpailussa Oberstdorfissa 2005 ja olympialaisissa kahdeksastoista Torinon kisojen 2006 yhdistelmäkilpailussa.


title: Valerio Checchi

text: Checchi osallistui maailmancup-kilpailuun ensimmäisen kerran joulukuussa 2001. Hän saavutti uransa ensimmäisen voiton – ja palkintokorokepaikan – 15 kilometrin vapaan hiihtotavan kilpailussa Canmoressa 25. tammikuuta 2008. Aiemmin samalla kaudella hän oli ollut neljäs 30 kilometrin vapaan hiihtotavan yhteislähtökilpailussa Rybinskissä. Checchi oli kymmenes kauden 2007–2008 maailmancupin kokonaispisteissä. Tour de Skin 2007–2008 kahdella ensimmäisellä takaa-ajo-osuudella hän oli kolmen nopeimman joukossa. 15. tammikuuta 2006 hän hiihti toisen osuuden Italian joukkueessa, joka voitti maailmancupin viestikilpailun Lago di Teserossa.


title: Valerio Checchi

text: Kaudella 2008–2009 Checchi sijoittui kolmanneksi Vancouverin yhdistelmäkilpailussa.


title: Valerio Checchi

text: Vuonna 2014 Checchi sai vuoden kilpailukiellon kun häntä ei ollut tavoitettu dopingtestiin kolmesti 18 kuukauden aikana.


title: El Mirador

text: El Mirador on suuri muinaisten mayaintiaanien rakentama kaupunki nykyisessä Guatemalassa. Se on varhaisin ja suurin esiklassisen mayakauden arkologisista paikoista Mesoamerikassa. Siellä on myös maailman suurin pyramidi La Danta. Kaupunki on perustettu 600 eaa. ja se hylättiin osittain vuonna 150 jaa. Kaupungin kukoistusaika oli noin vuosina 150 eaa. – 150 jaa. Miradorin laakso määritellään mayakulttuurin kehdoksi.


title: Milan Galić

text: Milan Galić (, 8. maaliskuuta 1938 Bosansko Grahovo, Jugoslavian kuningaskunta – 13. syyskuuta 2014 Belgrad) oli serbialainen jalkapalloilija. Hän tuli kansainvälisesti kuuluisaksi menestyksekkäästä urastaan Jugoslavian maajoukkueessa. Rooman kesäolympialaisissa 1960 Jugoslavia voitti kultaa Galićin tehtyä viidessä ottelussaan seitsemän maalia.


title: Milan Galić

text: Galić pelasi myös vuoden 1960 Euroopan- ja vuoden 1962 maailmanmestaruuskilpailuissa.


title: Sacheen Littlefeather

text: Sacheen Littlefeather (alk. Maria Cruz, 30. tammikuuta 1947 Salinas, Yhdysvallat) on intiaaniaktivisti, joka vuoden 1973 Oscar-palkintojen jakotilaisuudessa kävi Marlon Brandon puolesta kertomassa, miksei tämä suostunut vastaanottamaan Kummisetä-elokuvasta voittamaansa palkintoa.


title: Vlatko Marković

text: Vlatko Marković (1. tammikuuta 1937 – 23. syyskuuta 2013) oli kroatialainen jalkapalloilija sekä jalkapallovalmentaja ja -vaikuttaja. Hän pelasi NK Iskrassa, NK Čelik Zenicassa, NK Dinamo Zagrebissa ja Rapid Wienissä.


title: Vlatko Marković

text: Marković edusti Jugoslavian jalkapallomaajoukkuetta maailmanmestaruuskilpailuissa 1962. Peliuransa jälkeen hän valmensi NK Zagrebia, Standard de Liègeä, OGC Nicea, HNK Hajduk Splitiä, Dinamo Zagrebia ja Kroatian maajoukkuetta.


title: Vlatko Marković

text: Marković valittiin Kroatian jalkapalloliiton puheenjohtajaksi 1999, 2002 ja 2006. Hän jätti tehtävänsä liiton johdossa vuonna 2012.


title: Vlatko Marković

text: Alzheimerin tautia sairastanut Marković kuoli zagrebilaisessa sairaalassa 76-vuotiaana 23. syyskuuta 2013.


title: Taipale (Käkisalmen piiri)

text: Taipale () on maaseututaajama Karjalankannaksella Leningradin alueen Käkisalmen piirin Sakkolan eli Gromovon maalaiskunnassa. Suomeen kuuluessaan se oli silloiseen Metsäpirtin kuntaan kuulunut kylä. Taipale sijaitsee Suvannon ja Laatokan välisellä kannaksella Taipaleenjoen suulla, joen pohjoisrannalla. Vuoksen päävirtaus purkautuu nykyisin Taipaleenjoen kautta Laatokkaan.


title: Taipale (Käkisalmen piiri)

text: Taipale on ollut tärkeä kauppapaikka jo keskiajalta lähtien. Taipaleen kukoistusaika sijoittuu 1600-luvulle, jolloin se sai kaupunkioikeudet 1618. Taipale menetti kaupunkioikeudet jo 1646 rospuuttosodan temmellyksessä. Nykyisin tuolloinen kaupunkialue on peltomaata, josta on löydetty joitakin rakennusjätteitä tai ruukkukeramiikkaa.


title: Taipale (Käkisalmen piiri)

text: Taipale oli osana Mannerheim-linjaa talvisodassa vuonna 1940. Siellä käytiin rajuja taisteluja sodan loppuun asti. Taipale oli suomalaisten hallinnassa aselepoon asti.


title: Taipale (Käkisalmen piiri)

text: Taipale sai nykyisen venäläisen nimensä Solovjovo vuonna 1948.


title: Nakbe

text: Nakbe oli hyvin varhainen muinaisten mayaintiaanien temppelikeskus. Se sijaitsi Jukatanin niemimaan tyven keskellä Miradorin altaassa niin sanotun Peténin seuduilla. Nakben uskotaan olleen asuttu jo 1400 eaa., ja se olisi hylätty noin 200–100 jaa. Noin 1200 eaa. alettiin rakentaa suurta koroketta aikaisemman pienen kylän paikalle. Suuria monumenttirakennelmia paikalle ilmestyi noin 800–700 jaa. Nakbe ja suurempi varhainen mayakekus, El Mirador lienevät romahtaneet samoihin aikoihin.


title: Nakbe

text: Nakbe tunnistettiin 1930-luvulla ilmavalokuvien perusteella. Arkeologi Ian Graham nimesi alueen ja alkoi tutkia sitä vuonna 1962.


title: Nicolás Massú

text: Nicolás Alejandro Massú Fried (s. 10. lokakuuta 1979 Viña del Mar) on chileläinen tennispelaaja. Hän pelasi lajin ammattilaistasolla vuosina 1997–2013. Parhaimmillaan Massù oli ATP-listalla kaksinpelissä yhdeksäntenä syyskuussa 2004 ja nelinpelissä sijalla 31 heinäkuussa 2005. Massù ansaitsi urallaan palkintorahaa 4,3 miljoonaa Yhdysvaltain dollaria. Hän voitti kaksinpelissä kuusi ja nelinpelissä yhden ATP-turnauksen.


title: Nicolás Massú

text: Massú edusti maataan kesäolympialaisissa Sydneyssä, Ateenassa ja Pekingissä. Pekingin olympialaisiin hän sai villin kortin. Ateenassa Massú voitti kaksi kultamitalia saman vuorokauden aikana. Nelinpelissä hän voitti kultaa Fernando Gonzálezin kanssa. Nelinpelin loppuottelu alkoi lauantaina 21. elokuuta myöhään illalla, ja kolmen tunnin ja 40 minuutin kamppailun jälkeen chileläiset voittivat Chilen ensimmäisen olympiakultamitalin. Palkintojenjako oli heti ottelun jälkeen kolmen aikaan yöllä. Sunnuntai-iltana 22. elokuuta Massú voitti kaksinpelin loppuottelun.


title: Nicolás Massú

text: Massú ilmoitti uransa lopettamisesta elokuussa 2013 pitämässään lehdistötilaisuudessa.


title: Pentti Toivola

text: Pentti ”Tolppa” Hermanni Toivola () oli suomalainen jalkapalloilija ja jääpalloilija.


title: Pentti Toivola

text: Toivola aloitti vuonna 1962 uransa Seinäjoen Palloseurassa. Hän pelasi useita vuosia myös maajoukkueessa. Toivola siirtyi Mikkeliin vuonna 1969. Toivola voitti Suomen Cupin Mikkelin Palloilijoiden paidassa vuosina 1970 ja 1971. Lisäksi vuonna 1971 hän voitti Mestaruussarjan maalipörssin 17 maalillaan.


title: Pentti Toivola

text: Toivola pelasi vuodet 1973–1977 Seinäjoen Palloseurassa ja voitti neljänä vuonna joukkueensa maalipörssin. Sitten hän siirtyi Seinäjoen Sisuun.


title: Pentti Toivola

text: Toivola pelasi myös jääpalloa SePS:n ja MP:n riveissä. Lisäksi hän pelasi kolme A- ja yhden B-maaottelun..


title: Pentti Toivola

text: Toivola ehti urallaan yhtenä harvoista voittaa maalikuninkuuden sekä jalkapallon että jääpallon pääsarjatasolla.


title: Pentti Toivola

text: Ammatiltaan Toivola oli palomies.


title: Pentti Toivola

text: Toivola menehtyi 2. tammikuuta 2012 Seinäjoen terveyskeskuksessa sairastettuaan vakavaa syöpää.,


title: Putúnin mayat

text:
Putúnin mayat olivat maya-kansan osa, joka vaelsi monien suurten mayakeskusten alueelle noin 600 jaa. alkaen.
Heidän keskuksensa oli Meksikonlahden rannoilla sijainnut Xicalanco. Putúnin mayat olivat mayoista ainoita jotka harjoittivat merenkulkua. Putúnin mayat olivat saaneet kulttuuriinsa eniten Meksikon ylängön suurten keskusten piirteitä ja olivat melko sotaisia. Heihin liitetään ainakin joskus Puuc-rakennustyyli, joka vallitsi Jukatanin niemimaan itäkärjessä, ja oranssi keramiikka. Varsinkin klassisen ajan lopussa Puuc-tyyli ulottuu Edznasta Chichen Itzáan ja käsitti mm. Uxmalin. Putûnin mayoja on pidetty yhtenä mahdollisena klassisen ajan mayakaupunkien tuhoajina. Jukatanille saapunut itzaheimo liitetään Putúnin mayoihin. Nykyiset Chontalin mayat ovat Putúnin mayojen jälkeläisiä.


title: Giuseppe Ploner

text: Giuseppe Ploner on entinen italialainen maastohiihtäjä.


title: Giuseppe Ploner

text: Ploner hiihti ankkuriosuuden Italian viestijoukkueessa, joka saavutti Norjan jälkeen hopeaa Seefeldin MM-kisoissa 1985. Hän oli samoissa kisoissa lisäksi yhdeksäs 30 kilometrillä ja viidestoista 15 kilometrin kilpailussa. Parhaan henkilökohtaisen arvokisasijoituksensa, kahdeksannen tilan 15 kilometrillä, hän oli saavuttanut kolme vuotta aiemmin Oslon MM-kisojen 15 kilometrillä.


title: Alex Olmedo

text: Alejandro Rodríguez "Alex" Olmedo (s. 24. maaliskuuta 1936 Arequipa, Peru) on oikeakätinen perulainen tennispelaaja. Hän voitti vuonna 1959 miesten kaksinpelin sekä Australian avoimessa tennisturnauksessa että Wimbledonissa.


title: Alex Olmedo

text: Olmedo on kuulunut International Tennis Hall of Fameen vuodesta 1987.


title: Itzat

text: Itzat olivat Meksikon ylängöiltä vaikutteita saaneita, niin sanottuihin Putúnin mayoihin kuuluva ryhmä, joka vaelsi Jukatanin niemimaan pohjoisosiin ja asettui asumaan muun muassa Chichen Itzáan. Noin vuonna 1331 pohjoisen itzavaltiot kukistuivat toisten putúnin mayaryhmien tunkeutuessa alueelle, ja itzoja pakeni etelään muun muassa Tayasaliin, joka oli viimeinen espanjalaisten kukistama mayakaupunki.


title: Simo Naapuri

text: Simo Naapuri on suomalainen, Hämeenlinnassa syntynyt laulaja-lauluntekijä ja säveltäjä. Hän on säveltäjä ja artisti, jolle tunnusomaista on eri musiikkilajien yhdistely.


title: Simo Naapuri

text: Suomenkielisen musiikin lisäksi Naapuri on tehnyt englanninkielistä musiikkia yhdessä amerikkalaisen kollegansa Chris Veen kanssa. Lisäksi joitain kappaleita, muun muassa "Jätä tämä maa" (bossanova) on käännetty ruotsiksi ja portugaliksi.


title: Simo Naapuri

text: Simo Naapuri sijoittui vuoden 1997 Kotkan meripäivillä toiseksi kantaesityksellään "Aamun laivat".


title: Simo Naapuri

text: Debyyttialbumi "Muistojen elokuvateatteri" ilmestyi loppuvuodesta 1998, julkaisijana helsinkiläinen levy-yhtiö Melske Oy.


title: Simo Naapuri

text: Vuonna 2002 Mia Makaroff ja Simo Naapuri tekivät joululevyn "Pelkkää joulua" yhdessä itävantaalaisen Vivace-kuoron kanssa. Levy koostui Simon ja Mia Makaroffin kappaleista. Levyn solistina oli muun muassa Marika Makaroff sekä Vivace-kuorolaisia.


title: Simo Naapuri

text: Vuonna 2002 ilmestyi Tapani Kansan levy "Salaisuudessain", jolle äänitettiin Simon kappale "AiDiAi".


title: Simo Naapuri

text: Jouluna 2004 julkaisi Päivä Oy cd-levyn "Naapurin joulu", jolla oli myös Simo Naapurin ja Mia Makaroffin lauluja. Levyn pääsolisti oli Susanna Hietala Club for Five -yhtyeestä. Muita levyn solisteja olivat Päivi Sini Ristimäki, Simo Naapuri ja Sallamari Lehti. Mukana myös Tuomelan Musiikkiluokkien viidesluokkalaisten kuoro.


title: Simo Naapuri

text: Tammikuussa 2005 ilmestyi Aikakoneestakin tutun Sanin debyytti "Kaikki laulut", jolle levytettiin Simon kappaleet "Jätä tämä maa" sekä "Kangastus" (Unelma).


title: Simo Naapuri

text: Joulukuussa 2008 ilmestyi single "Talvipäivänseisaus", joka on tulevalta soololevyltä, vol 2.


title: Simo Naapuri

text: Huhtikuussa 2011 ilmestyi toinen soololevy "Talvipäivänseisaus",josta julkaistiin seuraavat singlet ja videot "Talvipäivänseisaus", "Silppua sisältä", "Lisää teetä" ja "Ikävä".


title: John Fiske

text: John Fiske on yhdysvaltalainen viestintätutkija ja professori Wisconsinin yliopistossa Madisonissa. Hän on perehtynyt populaarikulttuuriin ja televisiotutkimukseen. Fisken tunnetuin teos lienee "Merkkien kieli" ("Introduction to communication studies").


title: Valtaistuinpeli

text: Valtaistuinpeli () on George R. R. Martinin kirjoittaman "Tulen ja jään laulu" -fantasiasarjan ensimmäinen osa. Alkuperäisteos ilmestyi vuonna 1996 ja suomennos vuonna 2003. Suomennoksesta ilmestyi 2009 kovakantinen Petri Hiltusen kuvittama laitos.


title: Valtaistuinpeli

text: Teos kuvaa Westeros-nimisen mantereen mahtisukujen valtataistelua. Kirjassa on kolme pääjuonta, joista yksi keskittyy Lannisterin ja Starkin sukujen väliseen kamppailuun, yksi tapahtumiin pohjoisessa sijaitsevalla Muurilla, jossa muinainen uhka nostaa päätään, sekä yksi idän mailla maanpaossa eläviin Targaryenin sisaruksiin. Pääjuonten lisäksi seurataan useita alajuonia. Kirjassa on useita näkökulmahenkilöitä, joiden kautta tarinaa kerrotaan aina luku kerrallaan.


title: Valtaistuinpeli

text: "Valtaistuinpeli" voitti 1997 Locus-palkinnon, ja kirjasta koostettu Asimov's Science Fiction -lehdessä julkaistu pienoisromaani "Blood of the Dragon" voitti samana vuonna Hugo-palkinnon. Se oli myös ehdolla Nebula-palkinnon ja World Fantasy Awardin voittajaksi.


title: Valtaistuinpeli

text: Yhdysvaltalainen kaapelitelevisioyhtiö HBO tuottaa "Tulen ja jään laulusta" televisiosarjaa, joka on nimetty "Valtaistuinpelin" mukaan "Game of Thronesiksi". Pilottijakso kuvattiin syksyllä 2009 ja maaliskuussa 2010 HBO päätti tuottaa ensimmäisen kymmenjaksoisen kauden, joka kattaa "Valtaistuinpelin" tapahtumat.


title: Valtaistuinpeli

text: Starkin suvun pään, lordi Eddard "Ned" Starkin luo Talvivaaraan saapuu Seitsemän kuningaskunnan kuningas Robert Baratheon. Baratheon tarjoaa Eddardille Kuninkaankouran virkaa, koska aikaisempi Koura lordi Jon Arryn on kuollut. Eddard ottaa tarjouksen vastahakoisesti vastaan ja lähtee pääkaupunki Kuninkaansatamaan muutamien lastensa kanssa.


title: Valtaistuinpeli

text: Eddard saa Kuninkaansatamassa selville, että kuninkaan poika Joffrey Baratheon on todellisuudessa kuningatar Cersei Lannisterin ja hänen veljensä Jaime Lannisterin sukurutsassa syntynyt äpärä. Eddard paljastaa Cerseille saaneensa asian selville. Robert Baratheon kuolee villisian metsästyksessä ja Eddard teloitetaan maanpetturuudesta, kun hän vastustaa Joffreyn nimitystä kuninkaaksi.


title: Valtaistuinpeli

text: Vesa Sisättö kirjoitti "Helsingin Sanomien" arvostelussa, että vaikka kirjan aineksissa ei ole mitään kovin omaperäistä, se nousee lajissaan keskitason yläpuolelle ja on ”hyvää, mieltä kiehtovaa ja älykästä viihdettä”. Useimmat henkilöt on hahmoteltu muutaman vahvan ominaisuuden kautta, mutta he herättävät silti tunteita.


title: Sandra Milo

text: Sandra Milo (s. 11. maaliskuuta 1935) on italialainen näyttelijä, joka on esiintynyt rooleissa muiden muassa Federico Fellinin elokuvissa "8½" (1963) ja "Giulietta ja viettelykset" (1965). Hän syntyi Tunisian pääkaupungissa Tunisissa ja voitti 1960-luvulla kaksi Nastro d'Argentoa.


title: Meduusa-festivaali

text: Meduusa-festivaali on Kymenlaakson ammattikorkeakoulun viestinnän opiskelijoiden järjestämä valtakunnallinen kulttuuritapahtuma. Se kokoaa Kouvolan Kasarminmäen media-kampukselle viestinnän ja taiteen opiskelijoita, asiantuntijoita ja muita alasta kiinnostuneita ympäri Suomen.


title: Meduusa-festivaali

text: Meduusa-festivaali rakentuu vuosittain vaihtuvan teeman ympärille, jota tuetaan luennoitsijavalinnoilla, kilpailusarjojen aiheilla sekä oheisohjelmalla. Festivaali huipentuu toisena päivänä järjestettävään palkintogaalaan sekä iltabileisiin.


title: Meduusa-festivaali

text: Vuonna 2010 jo yhdettätoista kertaa järjestettävän Meduusa-festivaalin otsikkona oli: Nostalgia.


title: Henry Wetherbee Henshaw

text: Henry Wetherbee Henshaw (3. maaliskuuta 1850 Cambridge, Massachusetts–1. elokuuta 1930 Washington D.C.) oli yhdysvaltalainen lintutieteilijä.


title: Henry Wetherbee Henshaw

text: Henshaw opiskeli Cambridge High Schoolissa valmentautuen Harvardin yliopistoon. Täällä tutustui William Brewsteriin, josta tuli hänen elinikäinen ystävänsä. 1869 Henshaw joutui lopettamaan opiskelun terveydentilansa huononnuttua. Hän lähti kapteeni Frank Webberin laivalla "Varina" keräysmatkalle Louisianaan, mistä alkoi hänen uransa kenttäluonnontieteilijänä. Hän palasi matkalta keväällä 1871. Hänen terveytensä koheni mutta opiskeluhalut olivat kadonneet ja hän jatkoi lintujen tutkimista kentällä.


title: Henry Wetherbee Henshaw

text: Lokakuussa 1870 Henshaw purjehti keräysmatkalle Floridaan. 1872 hän osallistui luonnonhistoriallisena keräilijänä Utahiin suuntautuneelle luutnantti Wheelerin johtamalle tutkimusmatkalle. Seuraavina vuosina hän tutki muun muassa Arizonan, New Mexicon, Kalifornian ja Nevadan linnustoa. Toiminta jatkui, kunnes organisaatio sulautettiin Yhdysvaltain geologiseen tutkimuslaitokseen (United States Geological Survey) 1879.


title: Henry Wetherbee Henshaw

text: 1880 hänet palkattiin vastaperustettuun Amerikan etnologiseen virastoon (Bureau of American Ethnology). Hän työskenteli virastossa noin 15 vuotta mutta terveytensä pettäessä luopui virastaan ja matkusti Havaijille toipumaan. Hän palasi Washingtoniin 1905 ja pestautui ystävänsä tohtori Clinton Hart Merriamin hallinnolliseksi apulaiseksi 1. kesäkuuta 1905. Saman vuoden joulukuussa hänestä tehtiin apulaistutkimuspäällikkö. 1910 Merriam luopui virastaan ja Henshaw nimitettiin hänen tilalleen tutkimuspäälliköksi. Hän hoiti virkaa vuoteen 1916 saakka, jolloin hän terveydellisistä syistä joutui luopumaan.


title: Henry Wetherbee Henshaw

text: Henshaw oli eräs Nuttall Ornithological Clubin perustajista. Hän oli American Ornithologists' Unionin (AOU) varapuheenjohtaja 1891-1894 ja 1911-1918. Hän nimesi linnuista muun muassa vuorikerttulin suvun "Peucedramus" 1875.


title: Frank Wess

text: Frank Wess (4. tammikuuta 1922 Kansas City – 30. lokakuuta 2013) oli yhdysvaltalainen jazzsaksofonisti, äänialaltaan sekä altto että tenori, ja huilisti. Hän teki yhteistyötä useiden maailmankuulujen jazzmuusikkojen kanssa; näiden joukossa olivat Billy Eckstine, Count Basie ja Clark Terry.


title: Frank Wess

text: yhtyeenjohtajana


title: Frank Wess

text: Muusikkona


title: Clark Terry

text: Clark Terry (14. joulukuuta 1920 St. Louis, Missouri – 21. helmikuuta 2015) oli yhdysvaltalainen jazzmuusikko.


title: Clark Terry

text: Terry opiskeli Vashon High Schoolissa. Varhaisella urallaan 1940-luvulta 1960-luvun alkuun hän soitti muiden muassa Charlie Barnetin, Count Basien, Duke Ellingtonin ja Quincy Jonesin kanssa. Kaiken kaikkiaan hän loi yli kuusikymmentä vuotta kestäneen uran, johon mahtui levytyksiä sekä leaderina että sidemanina.


title: Clark Terry

text: Terry jatkoi uraansa J. J. Johnsonin ja Oscar Petersonin kaltaisten kuuluisuuksien kanssa. Vaikka Terryn ensisijaisena soittimena oli trumpetti, hän tuli tunnetuksi myös pionerisoivasta flyygelitorven käytöstään jazzissa.


title: Clark Terry

text: Terrylle myönnettiin lukuisia huomattavia tunnustuksia useissa maissa; hän sai muun muassa Grammy-palkinnon ja oli esimerkiksi Ordre des Arts et des Lettresin jäsen Ranskassa.


title: Christian Manfredini

text: Christian José Manfredini (alun perin Sisostri; s. 1. toukokuuta 1975 Port Bouet, Norsunluurannikko) on norsunluurannikkolais-italialainen jalkapalloilija, joka edustaa Serie A -seura Laziota. 180 senttimetriä pitkän Manfredinin pelipaikka on keskikentän vasemmalla laidalla.


title: Christian Manfredini

text: Italialainen perhe adoptoi hänet synnyinmaastaan Norsunluurannikolta, kun hän oli 5-vuotias. Hän vaihtoi myös alkuperäisen sukunimensä Sisostrin kasvattivanhempiensa nimeen Manfredini.


title: Christian Manfredini

text: Manfredini debytoi Italian pääsarjassa Serie A:ssa Chievon joukkueessa, jota hän edusti vuosina 2000–02. Pelattuaan hyvän kauden 2005–06 Laziossa hänet kutsuttiin ensimmäistä kertaa Norsunluurannikon maajoukkueeseen. Toistaiseksi hän ei ole kuitenkaan päässyt kentälle maaotteluissa.


title: Kenny Burrell

text: Kenneth Earl "Kenny" Burrell (s. 31. heinäkuuta 1931) on yhdysvaltalainen jazzkitaristi. Hän syntyi Michiganin Detroitissa, opiskeli Wayne Statessa ja levytti Dizzy Gillespien kanssa jo vuonna 1951.


title: Kenny Burrell

text: Myöhemmällä urallaan Burrell on tehnyt yhteistyötä muiden muassa Oscar Petersonin, John Coltranen, Billie Holidayn ja Frank Wessin kanssa. Hän on johtanut myös omia yhtyeitään.


title: Kenny Burrell

text:
Burrellin levytysten joukossa on "Midnight Blue" (1963).
Chet Baker


title: Kenny Burrell

text: Gene Ammons


title: Kenny Burrell

text: James Brown


title: Kenny Burrell

text: Paul Chambers


title: Kenny Burrell

text: Blossom Dearie


title: Kenny Burrell

text: Bill Evans


title: Kenny Burrell

text: Art Farmer


title: Kenny Burrell

text: Frank Foster


title: Kenny Burrell

text: Red Garland


title: Kenny Burrell

text: Terry Gibbs


title: Kenny Burrell

text: Dizzy Gillespie


title: Kenny Burrell

text: Coleman Hawkins


title: Kenny Burrell

text: Eddie Harris


title: Kenny Burrell

text: Johnny Hartman


title: Kenny Burrell

text: Jimmy Heath


title: Kenny Burrell

text: Billie Holiday


title: Kenny Burrell

text: Lena Horne


title: Kenny Burrell

text: Milt Jackson


title: Kenny Burrell

text: Willis Jackson


title: Kenny Burrell

text: Illinois Jacquet


title: Kenny Burrell

text: John Jenkins


title: Kenny Burrell

text: Etta Jones


title: Kenny Burrell

text: Thad Jones


title: Kenny Burrell

text: Wynton Kelly


title: Kenny Burrell

text: Yusef Lateef


title: Kenny Burrell

text: Hubert Laws


title: Kenny Burrell

text: Gildo Mahones


title: Kenny Burrell

text: Herbie Mann


title: Kenny Burrell

text: Jack McDuff


title: Kenny Burrell

text: The Prestige All Stars


title: Kenny Burrell

text: Ike Quebec


title: Kenny Burrell

text: Jerome Richardson


title: Kenny Burrell

text: Freddie Roach


title: Kenny Burrell

text: Sonny Rollins


title: Kenny Burrell

text: Charlie Rouse


title: Kenny Burrell

text: Lalo Schifrin


title: Kenny Burrell

text: Jimmy Smith


title: Kenny Burrell

text: Sylvia Syms


title: Kenny Burrell

text: Ed Thigpen


title: Kenny Burrell

text: Cal Tjader


title: Kenny Burrell

text: Stanley Turrentine


title: Kenny Burrell

text: Doug Watkins


title: Kenny Burrell

text:
Frank Wess
Opus in Swing (Savoy, 1956)


title: Kenny Burrell

text: Randy Weston


title: Kenny Burrell

text: Kai Winding


title: Kenny Burrell

text: Jimmy Witherspoon


title: Bob St. Clair

text: Robert Bruce ”Bob” St. Clair (18. helmikuuta 1931 – 20. huhtikuuta 2015) oli yhdysvaltalainen amerikkalaisen jalkapallon pelaaja. Hän syntyi San Franciscossa, Kaliforniassa, ja kuului Pro Football Hall of Fameen vuodesta 1990.


title: Bob St. Clair

text: St. Clair opiskeli San Francisco’s Polytechnic High Schoolin jälkeen yliopistossa ensin San Franciscossa, sitten Tulsassa. Hän pelasi NFL-joukkue San Francisco 49ersissä vuosina 1953–1963.


title: Bob St. Clair

text: St. Clair tuli valituksi Pro Bowl -tähdistöotteluun viidesti vuosina 1956 ja 1958–1961. Hänellä oli vuosina 1958–1961 virka kalifornialaisen Daly Cityn pormestarina.


title: Johan Kjølstad

text: Johan Kjølstad (s. 9. maaliskuuta 1983 Ekne) on norjalainen maastohiihtäjä. Hän saavutti kaksi arvokisamitalia sprintissä, mutta on sittemmin siirtynyt pitkille matkoille.


title: Johan Kjølstad

text: Kjølstad voitti junioreiden maailmanmestaruuden vapaan hiihtotavan sprintissä Sollefteåssa helmikuussa 2003. Torinon olympialaisissa 2006 hän oli vapaalla tyylillä hiihdetyssä sprinttikilpailussa seitsemäs. Liberecin MM-hiihtojen 2009 perinteisellä hiihtotavalla käydyssä parisprintissä hän voitti Ola Vigen Hattestadin kanssa kultaa. Vapaalla tyylillä hiihdetyssä henkilökohtaisessa sprintissä hän sai Hattestadin jälkeen hopeaa. Vancouverin olympialaisissa 2010 hän oli perinteisen sprintissä yhdeksäs.


title: Johan Kjølstad

text: Kjølstad on voittanut maailmancupissa kaksi henkilökohtaista sprinttikilpailua: vapaalla hiihtotavalla Nové Městossa 16. tammikuuta 2005 ja perinteisellä tyylillä Kuusamossa 1. joulukuuta 2007. Lisäksi hän on ollut kaksi kertaa toinen ja kaksi kertaa kolmas. Hän on myös voittanut parisprintin Trond Iversenin kanssa Düsseldorfissa lokakuussa 2005. Kaudella 2005–2006 hän sijoittui sprintticupin kokonaispisteissä viidenneksi.


title: There Will Be Blood

text: There Will Be Blood on vuonna 2007 ensi-iltansa saanut Paul Thomas Andersonin ohjaama, käsikirjoittama ja tuottama draamaelokuva. Se perustuu Upton Sinclairin romaaniin "Oil!" vuodelta 1927. Pääosissa ovat Daniel Day-Lewis ja Paul Dano.


title: There Will Be Blood

text: Kuvaukset alkoivat New Mexicossa ja Marfassa kesäkuussa 2006 ja elokuva saatiin päätökseen elokuussa 2006.


title: There Will Be Blood

text: Elokuva sai ensi-iltansa Yhdysvalloissa 27. syyskuuta 2007.


title: There Will Be Blood

text: Daniel Day-Lewis palkittiin roolistaan parhaan miespääosan Oscarilla, BAFTAlla, Golden Globella ja SAG-palkinnolla.


title: There Will Be Blood

text: Vuonna 2016 "There Will Be Blood" äänestettiin BBC:n kyselyssä tämän vuosisadan kolmanneksi parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa. Seuraavana vuonna "The New York Timesin" elokuvakriitikot arvioivat sen vuosisadan siihen mennessä parhaaksi.


title: Ken Venturi

text: Ken Venturi (15. toukokuuta 1931 – 17. toukokuuta 2013) oli yhdysvaltalainen golfaaja. Hän syntyi San Franciscossa, Kaliforniassa, nousi maineeseen jo 1950-luvulla ja saavutti koko PGA Tour -uransa aikana neljätoista ammattilaisvoittoa.


title: Ken Venturi

text: Venturi voitti Yhdysvaltain avoimen golfturnauksen (1964) ja pelasi vuonna 1965 Ryder Cupissa. Hänen uransa kärsi auto-onnettomuudessa koettujen lievien vammojen ja rannekanavaoireyhtymän johdosta, ja hän vetäytyi vuonna 1967.


title: Ken Venturi

text: Venturi nimettiin Sports Illustratedin ”Vuoden urheilijaksi” 1964. Pelaajauransa jälkeen hän toimi 35 vuoden ajan asiantuntijakommentaattorina CBS:n golflähetyksissä, kunnes jäi eläkkeelle vuonna 2002. Hänestä tuli toukokuussa 2013 World Golf Hall of Famen jäsen, vain vajaat kaksi viikkoa ennen kuolemaansa.


title: Tomiichi Murayama

text: Tomiichi Murayama (; s. 3. maaliskuuta 1924 Ōita, Japani) on japanilainen poliitikko, joka oli Japanin 81. pääministeri 30. kesäkuuta 1994 – 11. tammikuuta 1996. Hän oli Japanin sosiaalidemokraattisen puolueen puheenjohtaja ja maansa ensimmäinen sosialistipääministeri lähes viiteenkymmeneen vuoteen. Murayama muistetaan parhaiten puheesta, jonka hän piti 50 vuotta toisen maailmansodan päättymisen jälkeen vietetyssä tilaisuudessa. Siinä hän pyysi julkisesti anteeksi Japanin sodanaikaisia julmuuksia.


title: Ogasawarasaaret

text: Ogasawarasaaret () tai Boninsaaret ovat Japanille kuuluva noin kolmenkymmenen saaren saariryhmä noin tuhat kilometriä suoraan Tokiosta etelään. Saarten yhteispinta-ala on 74 neliökilometriä. Kaksi saarista on asuttuja, ja niitä kutsutaan Ogasawaran kyläksi, joka on hallinnollisesti osa Tokiota. Iwo Jiman saarella on sotilastukikohta, jossa on noin 400 hengen miehistö.


title: Ogasawarasaaret

text: Saaret ovat tuliperäisiä, maastonmuodoiltaan rikkonaisia ja ilmastoltaan subtrooppisia. Nillä kasvaa monipuolinen, rehevä kasvillisuus, johon kuuluu yli viisisataa kasvilajia. Iso osa metsistä on hakattu.


title: Ogasawarasaaret

text: Ogasawarasaaret liitettiin Unesco maailmanperintöluetteloon vuonna 2011.


title: Rip Torn

text: Elmore Rual ”Rip” Torn, Jr. (s. 6. helmikuuta 1931) on yhdysvaltalainen näyttelijä. Hän voitti Emmy-palkinnon 1996 ja oli ehdolla parhaan miessivuosan Oscarin saajaksi 1984.


title: Rip Torn

text: Torn on luonut huomattavan uran sekä televisiossa että elokuvissa. Ensiksi mainitusta muuan esimerkki on "The Larry Sanders Show" (1992–1998), jälkimmäisistä tunnetuimpia ovat "Kultaiset hedelmät" (1983), "Men in Black – miehet mustissa" (1997) ja "Marie Antoinette" (2006).


title: Rip Torn

text: Tornin pisin avioliitto oli voimassa vuodesta 1963, kunnes puoliso Geraldine Page kuoli 13. kesäkuuta 1987. Myös ensimmäinen ja kolmas puoliso (Ann Wedgeworth & Amy Wright) ovat näyttelijöitä. Sissy Spacek on Tornin serkku.


title: Rip Torn

text: 29. tammikuuta 2010 aseistettu ja vahvasti päihtynyt Torn murtautui pankkiin Salisburyssa. Häntä epäillään pankkiryöstön yrityksestä.


title: Joseph Finder

text: Joseph Finder (s. 1958 Yhdysvallat) on vakoilua ja kansainvälisiä suhteita kuvaava jännityskirjailija. Hänen vuonna 1996 ilmestynyt kolmas kirjansa "Nollahetki" (1996) oli ensimmäinen romaani, joka oli kirjoitettu virallisessa yhteistyössä sekä FBI:n että CIA:n kanssa.


title: Pelko (elokuva)

text: Pelko () on yhdysvaltalainen vuonna 1952 valmistunut trilleri/film noir -elokuva, jonka on ohjannut David Miller. "Pelko" perustuu Edna Sherryn romaaniin, ja sen käsikirjoituksesta vastasivat Lenore J. Coffee ja Robert Smith. Elokuvan pääosaa esittää Joan Crawford, joka sai suorituksestaan parhaan naispääosan Oscar-ehdokkuuden. Jack Palance puolestaan sai parhaan miessivuosan Oscar-ehdokkuuden roolistaan. Heidän lisäkseen elokuvassa näyttelevät muiden muassa Gloria Grahame, Bruce Bennett, Virginia Huston ja Mike Connors. "Pelko" sai yhteensä neljä Oscar-ehdokkuutta. Crawfordin ja Palancen suoritusten saamien ehdokkuuksien lisäksi elokuva sai parhaan kuvauksen ja puvustuksen ehdokkuudet . Elokuva sai ensi-iltansa Yhdysvalloissa elokuussa 1952, ja Suomessa helmikuussa 1953 . Elokuva on mustavalkoinen ja on 110 minuutin mittainen. Tuotantoyhtiönä oli RKO Pictures.


title: Pelko (elokuva)

text: "Pelko" kertoo Jack Palancen esittämästä näyttelijästä Lester Blainesta, joka yrittää vietellä menestyneen käsikirjoittajan Myra Hudsonin (Joan Crawford) todistaakseen osaavansa näytellä romanttisen näytelmän pääosassa.


title: Pelko (elokuva)

text: Oscar-ehdokkuudet, 1953


title: Pelko (elokuva)

text: Golden Globe -ehdokkuudet, 1953


title: Okisaaret

text: Okisaaret ovat saariryhmä Japaninmerellä 40–80 kilometriä Honshūn saaresta pohjoiseen. Saarten yhteinen pinta-ala on noin 350 km² ja vuonna 1990 väkiluku oli 27 500.


title: Okisaaret

text: Kaksi Japanin keisaria, Go-Toba (1100-luvulla) ja Go-Daigo (1300-luvulla) on ollut karkotettuina näille sarille. Saarten suurin kunta Okinoshima (16 000 asukasta) sijaitsee samannimisellä saarella, jossa on myös Okin lentoasema.


title: Max Kasch

text: Joseph Maxwell ”Max” Kasch (s. 6. joulukuuta 1985 Santa Monica, Kalifornia) on näyttelijä, joka tunnetaan parhaiten roolistaan ZigZaggina elokuvassa "Paahde" (2003).


title: Max Kasch

text: Kasch syntyi Yhdysvalloissa, mutta hänen sukunsa on enimmäkseen skotlantilaista. Hänen vanhempansa ovat Jody ja Taylor Kasch ja hänellä on viisi sisarusta: kolme siskoa ja kaksi veljeä, Dylan Kasch ja Cody Kasch, jotka myös näyttelevät.


title: Max Kasch

text: Max Kasch varttui Ojaissa, Kaliforniassa. Myöhemmin hän muutti lähemmäs Los Angelesia. Hänen ensimmäinen elokuvansa oli "VIP" vuodelta 1991. Kasch soittaa kitaraa ja elokuvassa "Waiting.." hän räppää Andy Milonakisin kanssa nimillä T-Dog (Max) ja Nick (Andy) kappaleen "Motherfuckers", josta on myös tullut EP nimeltä Busboys' Paradise. Max on myös sanoittanut muiden "Paahde"-elokuvan näyttelijöiden kanssa kappaleen "Dig it", ja on ollut mukana tuottamassa sitä.


title: Rintaontelo

text: Rintaontelo () on rintakehän rajaama tila, jonka sisällä on rintaontelon elimet eli keuhkot, henkitorvi, sydän, sydämestä lähtevät suuret valtimot ja laskimot sekä ruokatorvi. Rintaonteloa rajaavat rintanikamat, kylkiluut, ulommat kylkivälilihakset, sisemmät kylkivälilihakset, pallea ja rintalasta. Pallea erottaa rintaontelon vatsaontelosta.


title: Jos tuopin nyt saan

text: Jos tuopin nyt saan on iskelmälaulaja Jukka Raitasen kuudes studio-albumi. Se on julkaistu vuonna 1983 LP-levynä ja C-kasettina. Levyn kappaleet ovat pääosin mollivoittoisia ja tekstien aiheet kertovat alkoholista ja esimerkiksi siitä kuinka elämä kolhii ihmistä lapsuudenkodista muuton jälkeen. Levyn nimikappale on käännösiskelmä saksalaisesta kappaleesta Bring mir noch ein bier.


title: Jos tuopin nyt saan

text: A-puoli


title: Jos tuopin nyt saan

text: B-puoli


title: Luettelo Ben 10 -sarjan vihollisista

text: Luettelo Ben 10 -vihollisista on luettelo sarjassa esiintyneistä vihollisista.


title: Laulun sydämeesi teen

text: Laulun sydämeesi teen on iskelmälaulaja Jukka Raitasen CD-levy vuodelta 2000.


title: Tuulitukka

text: Tuulitukka on iskelmälaulaja Jukka Raitasen vuonna 1991 ilmestynyt albumi. Se on Raitasen ensimmäinen studioalbumi, joka on julkaistu myös CD-formaatissa.


title: Fugger

text: Fugger oli saksalainen kauppiassuku, joka toimi 1400- ja 1500-lukujen Euroopassa. Augsburgin vapaakaupungista käsin toimintaansa harjoittanut Fuggerien kauppiassuku oli pankki- ja rahoitusalan keskeisimpiä toimijoita. Kauppahuoneen liiketoiminta käsitti paitsi yksityissektorille suunnattua pankki-, sijoitus- ja liiketoimintaa, myös merkittävää luotonantoa aikakauden hallitsijoille.


title: Fugger

text: 1300-luvulta lähtien varallisuuttaan kasvattaneen suvun tunnetuin jäsen on Jakob Fugger, jonka aikana suku nousi kiistatta aikansa merkityksellisimmäksi kauppahuoneeksi Euroopassa. Jakob Fuggerin tunnetuin liiketoimi lienee hänen Kaarle V:lle Pyhän saksalais-roomalaisen keisarikunnan keisarinvaalin voittamiseksi myöntämä 543 000 floriinin laina. Fuggerin kauppahuone oli lähes koko historiansa ajan kiinteässä liikesuhteessa Habsburgien hallitsijasukuun ja vaikutti siten merkittävästi ajan politiikkaan Euroopassa. Paitsi piinkovina kapitalisteina Fuggerit kunnostautuivat myös merkittävinä hyväntekijöinä rakentamalla ja ylläpitämällä köyhäintaloja, joista tunnetuin on yhä toimiva Augsburgin Fuggerei.


title: Francesco Antonioli

text: Francesco Antonioli (s. 14. syyskuuta 1969 Monza, Italia) on italialainen jalkapallomaalivahti, joka pelasi useissa kotimaansa seuroissa, viimeksi Cesenassa vuosina 2009–2012.


title: Francesco Antonioli

text: Antonioli aloitti jalkapallouransa Milanin junioreissa 1980-luvulla. Hänet kuitenkin lainattiin Serie C1:n Monzaan hakemaan kokemusta aikuisten tasolta. Vuonna 1988 hänen lainasopimuksensa päätyttyä Antonioli vietti kaksi kautta Milanin edustusjoukkueessa pelaamatta kuitenkaan otteluakaan Serie A:ssa. Hän oli hetkellisesti lainalla Cesenassa, mutta siirtyi marraskuussa Serie B:ssä pelanneen Modenan riveihin. Antonioli pelasi vakuuttavasti 30 ottelua ja siirtyi takaisin Milaniin vuosiksi 1991–1994, joiden aikana hän pelasi yhteensä 13 liigaottelua. Ensiesiintymisensä pääsarjassa Antonioli teki vuoden 1992 huhtikuussa Interiä vastaan pelatussa, 1-0 voittoon päättyneessä ottelussa.


title: Francesco Antonioli

text: Milanossa vietetyn ajan jälkeen Antonioli vietti vielä yhden kauden Serie B:ssä Pisassa ennen siirtymistään takaisin liigaan, tällä kertaa Bolognaan, jossa hän pelasi kolme kokonaista kautta. Antoniolin uran parhaat vuoden olivat vasta edessä, kun hän siirtyi kesällä 1999 Romaan ja voitti uransa ensimmäisen Scudetton kaudella 2000–01. Samalla hän pääsi Italian maajoukkueen varamaalivahdiksi vuoden 2000 EM-kisoihin, joissa hän ei kuitenkaan pelannut otteluakaan. Viimeisellä Roma-kaudellaan Antonioli oli menettämässä ykkösmaalivahdin rooliaan ja siirtyi kesällä 2003 Sampdoriaan kolmeksi kaudeksi.


title: Francesco Antonioli

text: Kesällä 2006 Antonioli päätti siirtyä seitsemän vuoden jälkeen takaisin Bolognaan, jonka sarjataso oli vaihtunut pykälän alemmas Serie B:hen. Toisen kauden päätteeksi Bologna nousi korkeimmalle sarjatasolle, jolla Antonioli pelasi yhden kauden, kunnes hän siirtyi Serie B:ssä pelaavaan Cesenaan kaudeksi 2009–2010.


title: Pauli Heikkilä

text: Pauli Heikkilä (11. kesäkuuta 1956 Jämsä – 16. tammikuuta 2019 Tampere) oli suomalainen kirjailija, kuvataiteilija ja sarjakuvantekijä.


title: Pauli Heikkilä

text: Heikkilä sai vuonna 1998 Puupäähattu-palkinnon sarjakuvasta "Vanhat herrat" (1982–2002, piirrokset Heikkilä, käsikirjoitukset yhdessä Markku Paretskoin kanssa). Mustavalkoista, koomis-seikkailullista sarjakuvaa julkaistiin alunperin Pahkasika-huumorilehdessä sekä sanomalehtistrippeinä ja pitempinä tarinoina eri antologioissa.


title: Pauli Heikkilä

text: Heikkilä oli liittynyt Pahkasian toimituskuntaan kirjoittaja-kuvittajaksi 1977. Sarjasta Vanhat herrat ilmestyi neljä itsenäistä albumia, joista viimeinen, "Taru Vanhoista herroista" (Arktinen Banaani 2002), yli 200-sivuisena kokoelmana.


title: Pauli Heikkilä

text: Vuosina 1980–83 Heikkilä työskenteli toimittajana "Helsingin Sanomissa" ja kirjoitti tavallisen lehtityön ohessa muun muassa pakinoita, reportaaseja, esseitä ja musiikkiarvosteluita. Hän oli 1984–1985 sarjakuvalehti Tapiirin toinen päätoimittaja ja art director (myös kolme Tapiiri-albumisarjan käännösjulkaisua; Fanzine Oy). Sen jälkeen hän toimi vapaana kirjoittajana ja taiteilijana (muun muassa käsikirjoituksia, proosaa ja runoutta sekä kuvataidetta ja graafista suunnittelua).


title: Pauli Heikkilä

text: Heikkilä oli koulutukseltaan yhteiskuntatieteiden maisteri Tampereen yliopistosta (1990) oppiaineinaan tiedotusoppi, sosiaalipsykologia, sosiologia ja taidehistoria. Kuvataiteiden alalla hän on itseoppinut.


title: Pauli Heikkilä

text: Heikkilä opetti journalistiikkaa, luennoi kulttuurintutkimuksesta ja piti sarjakuvakursseja eri oppilaitoksissa.


title: Pauli Heikkilä

text: Heikkilän esikoisromaani on "Hibernaatti" (Siniplaneetta 2004). Sen päähenkilö on ikuinen ylioppilas Jouko Venho, joka päättää viettää ”elämänsä loman” täydellistä talvilepoa tarjoavassa pensionaatti Resthomessa. Lepokodissa Venho tutustuu sen salaperäiseen johtajaan, talviunitutkija J.E. Strohmiin, jonka oppi talvihorroksesta eli hibernoinnista alkaa kiehtoa häntä. Utopiaromaaneja parodioiva teos on kirjailijan mukaan vastalause juonen, tapahtumisen ylivaltaa vastaan.


title: Pauli Heikkilä

text: Runodialogissa "Vuodentulot" (Siniplaneetta 2006, yhdessä Hannu Parosen kanssa) käydään vuoden kestävä runomuotoinen vuoropuhelu, jossa aiheet vaihtelevat henkilökohtaisista tunnoista yhteiskunnallisiin kannanottoihin ja urbaaneihin luontokuviin. "Likaiset ja puhtaat runot" (Siniplaneetta 2007) on valikoima erityyppisiä tekstejä kolmelta vuosikymmeneltä. Pääpaino on kuitenkin uudemmissa ja aivan tuoreissakin teksteissä.


title: Pauli Heikkilä

text: 2000-luvun mittaan ilmestyi Heikkilälle jo 1970-luvulta saakka tyypillistä lyhytproosaa — parodis-satiirisia, paikoin esseistisiäkin huumoritekstejä — muun muassa Pahkasika-julkaisun erikoisnumeroissa (Banana Press Oy) sekä kirjallisuus- ja kulttuurilehti Kirjon Musta kulma -kolumnipalstalla.Heikkilä teki omakohtaisen, osin kokeellisen dokumenttielokuvan "Viimeinen ruutu" (Karlik Films 2009, käsikirjoitus ja ohjaus yhdessä Mikko Keinosen kanssa) sarjakuvauransa kahdesta viimeisestä tunnista.


title: Pauli Heikkilä

text: Heikkilän tuotantoon kuuluu lisäksi käyttögrafiikkaa (kuvituksia, kirjan-, lehden- ja levynkansia ja julisteita) sekä kuvataidetta eri tekniikoin öljyväreistä, pastelleista ja guasseista kollaaseihin ja esinekoosteisiin. Hän toimi useiden yhtyeiden laulusolistina (Rytmijalka, Kaukanapoissa, Karibia Orkesteri, Survival, Wäinö Lakki, Tani Tamminen Big Band/TTBB); niille Heikkilä teki myös laulutekstejä ja -käännöksiä.


title: Pauli Heikkilä

text: Kaukanapoissa-yhtyeeltä (Pauli Heikkilä, laulu, lyömäsoittimet; Jukka Mikkola, koskettimet, saksofoni, kitarat; Ari Närhi, kitara) on julkaistu kappaleet "Kalkki jäi mainitsematta" (Hilse-LP 1979) ja "Yökerho/Päivä kaupungissa" (Johanna 1981).


title: Alma mater

text: Alma mater tarkoittaa korkeakoulua, jossa tieteilijä on suorittanut akateemisen tutkinnon.


title: Alma mater

text: Alkujaan alma mater oli latinan termi, jota käytettiin muinaisessa Roomassa äitijumalasta. Termin käyttöönotto akateemisessa maailmassa juontaa Euroopan vanhimman, 1088 perustetun, Bolognan yliopiston mottoon "Alma mater studiorum" eli "opintojen hoitava äiti".


title: Jakob Fugger

text: Jakob Fugger (6. maaliskuuta 1459 – 30. marraskuuta 1525) oli menestynyt pankkiiri Pyhän saksalais-roomalaisen keisarikunnan Augsburgin vapaakaupungista. Hän oli Fuggerin kauppasuvun jäsen. Jakob Fugger peri liiketoiminnan isältään ja laajensi sitä Venetsian kautta Adrianmeren kauppaan. Jakob Fuggerin kuuluisin yksittäinen liiketoimi lienee ollut hänen tulevalle keisari Kaarle V:lle keisarinvaalia varten myöntämä 543 000 floriinin laina, jonka avulla Kaarle lahjoi puolelleen kaikki seitsemän valitsijamiestä.


title: Jakob Fugger

text: Aikakauden hallitsijat olivat Fuggerille suunnattomissa veloissa, joten kauppahuoneen vaikutusvalta oli suuri, poliittisten liikesuhteidensa avulla hän hankki suvulleen aateluuden, oikeuden maidensa hallitsemiseen ja rahanlyöntiin sekä anekauppaan. Hän rikastui lainoittamalla useita keskenään sotaa käyviä armeijoita. Fugger rahoitti köyhäintalojen rakentamista ja ylläpitoa muun muassa kotikaupungissaan Augsburgissa, jonka köyhäintalo Fuggerei on yhä toiminnassa.


title: Jakob Fugger

text: Vähiten tunnettu lienee se noin 50 000 dukaatin eli osapuilleen 500 000 euron laina, jonka Mainzin arkkipiispa Albrekt otti ostaakseen vakanssinsa Vatikaanilta, joka oli tuolloin rakentamassa Pietarinkirkkoa ja tarvitsi erityisen paljon rahaa.


title: Ämmälä (Karvia)

text: Ämmälä (myös Ämmälänkylä) on kylä Karvian luoteisosassa, Kauhajoen rajalla. Kylä koostuu oikeastaan kolmesta pienestä kylästä: Ämmälästä, Kauhakorvesta ja Urhoperästä. Ämmälän länsi- ja luoteisosassa sijaitsee osa Kauhanevan–Pohjankankaan kansallispuistoa. Kylän alueella kulkee keskiaikanakin tunnettu Kyrönkankaan kesätie. Tie on nykyisin Tiehallinnon virallinen museotie.


title: Ämmälä (Karvia)

text:
Idän puolella Ämmälä rajoittuu Nummijokeen, Karvianjokeen ja Karvian Kirkkojärveen. Ämmälän kylän Kärpäsneva on suuri viljelyaukea vanhoine latoineen. Karvianjoki tulvii usein ja vesi nousee Kärpäsen pelloille lähes joka kevät. Tämä tulva-alue houkuttelee monia muuttolintuja levähtämään muuttomatkallaan.
Keväisin tulvapelloilla saattaa olla satoja joutsenia, hanhia ja kurkia.


title: Magen David Adom

text: Magen David Adom (, "Punainen Daavidinkilpi", usein käännetty "Punainen Daavidintähti") on Israelissa toimiva, Punaista Ristiä ja Punaista Puolikuuta vastaava kansallinen järjestö, perustettu 1930. Se antaa lääketieteellistä apua hätätapauksissa ja hoitaa ambulanssi- sekä veripalvelua. Punaisen Ristin kansainvälinen komitea ICRC hyväksyi kesäkuussa 2006 Magen David Adomin Israelin viralliseksi apujärjestöksi Geneven sopimusten tuomine velvoitteineen, sekä Punaisen Ristin ja Punaisen Puolikuun yhdistysten kansainvälisen liiton (IFRC) jäseneksi. Järjestön tunnus on punainen daavidintähti.


title: Magen David Adom

text: Magen David Adom sai alkunsa vuonna 1930, jolloin perustettiin Tel Avivin paikallisosasto. Sitä seurasivat Jerusalemin ja Haifan osastot, ja viisi vuotta myöhemmin järjestö laajeni maata kattavaksi lääkintäapua tarjoavaksi järjestöksi. Vuonna 1950 knesset hyväksyi lain, joka virallisti MDAn aseman Israelin kansallisena kriisi- ja pelastuspalvelujärjestönä.


title: Megatiede

text: Megatiede (, suuri tiede) on termi, jolla viitataan tieteenhistoriassa toisen maailmansodan aikaan ja sen jälkeen tapahtuneeseen muutokseen, jossa tieteen tekemiseen tarvittavat ja käytettävät resurssit kasvoivat.


title: Megatiede

text: Termin ensimmäisenä esittäjänä pidetään Alvin M. Weinberg, joka Science-lehden artikkelissaan vuonna 1961 vertasi tieteen 1900-luvun saavutuksia aikaisempiin ihmisen saavutuksiin kuten pyramidit ja Versailles. Hän esitti myös että keskiaikainen uskonnollisen totuuden etsintä olisi korvautunut tieteellisen totuuden etsinnällä ja keskiajan monumentit kuten Notre Dame olisi korvautunut suurilla raketeilla, suurienergiaisilla kiihdyttimillä ja muilla uusilla monumenteilla.


title: Megatiede

text: Toinen maailmansota toi tieteeseen suuret valtioiden rahoittamat tutkimushankkeet ja -laitokset. Näistä, usein sotilaallisista, hankkeista tunnetuin oli Yhdysvaltain Manhattan-projekti, jonka tuloksena syntyi ydinase. Rakennetuissa tutkimuslaitoksissa työskenteli tuhansia tieteilijöitä ja insinöörejä ja valtioista tuli tieteilijöiden ensisijainen tukija. Aiemmin keskeinen mesenaattien rahoittama sekä omakustanteinen tieteen tekeminen jäi suhteellisesti volyymiltaan marginaaliseksi.


title: Megatiede

text: Megatieteen tunnusmerkkeinä pidetään tavallisesti seuraavia:1900- ja 2000-luvun vaihteessa perinteisten "suurten tieteiden", fysiikan ja tähtitieteen, rinnalle on noussut esimerkiksi biologia, ilmeisimpänä hankeenaan Human Genome Project.


title: Megatiede

text: Kansainvälinen Megatiedefoorumi () perustettiin 1992 antamaan konsultaatiota virkamiehille suurten tiedeprojektien politiikasta. Megatiedefoorumiin kuuluu OECD-maita ja Euroopan komissio.


title: Kesän lapsi

text: Kesän lapsi on Tapani Kansan studioalbumi vuodelta 1976.


title: Kesän lapsi

text: A-puoli:


title: Kesän lapsi

text: B-puoli:


title: Gankutsuō

text: Gankutsuō () on 2000-luvulla luotu anime- ja mangasarja, joka perustuu löyhästi Alexandre Dumas vanhemman klassiseen romaaniin Monte-Criston kreivi. 24-jaksoisen animesarjan tuotti japanilainen GONZO-studio ja ohjasi Mahiro Maeda. Animax-satelliittikanava esitti sitä Japanissa 5. lokakuuta 2004 – 29. maaliskuuta 2005. Mangaa on julkaistu jatkokertomuksena Kōdanshan julkaisemassa "Afternoon"-lehdessä, joka on keskittynyt seineniin.


title: Gankutsuō

text: Tarinan tapahtumat sijoittuvat vuoteen 5053.


title: Gankutsuō

text: Käydessään Lunan kuusiirtokunnassa festivaaleja varten tutustuvat varakreivi Albert de Morcerf ja vapaaherra Franz d'Épinay Monte Criston kreiviin, ja lähtiessään kreivi lupaa tulla käymään Albertin luona Pariisissa. Saavuttuaan Pariisiin kreivi esittäytyy Ranskan vaikutusvaltaisimmille perheille (Morcerfeille, Danglarseille, ja Villeforteille).


title: Gankutsuō

text:
Anime poikkeaa romaanista aika monella tavalla, mutta perusjuoni on suurin piirtein samanlainen. Romaanissa kerronta seuraa kreiviä aikajärjestyksessä; anime taas alkaa, kun Albert ja Franz tapaavat kreivin Lunassa (tämä tapaaminen, joka alun perin sijaitsi Roomassa, tapahtuu kirjassa paljon myöhemmin) ja kreivin taustatarina selviää sarjan kuluessa. Animen juoniin kuuluu paljon tieteisfiktion elementtejä, mm. avaruusmatkailu, tietokonejärjestelmät ja robotit. Myös joitakin hahmoja kohtaa erilainen kohtalo, jotkut sivujuonet on jätetty pois, ja animen loppu on täysin erilainen kuin kirjan.
"Gankutsuō" sai kriitikoilta hyvän vastaanoton. Etenkin animesarjan visuaalista tyyliä on kehuttu. Sarja voitti Paras TV-sarja -palkinnon Animation Kōbe -tapahtumassa syyskuussa 2005. Myöhemmin Anime News Networkin Theron Martin nimesi "Gankutsuōn" Vuoden Sarjaksi.


title: Franciscus (paavi)

text: Franciscus (alkup. Jorge Mario Bergoglio, , s. 17. joulukuuta 1936 Buenos Aires) on argentiinalainen katolisen kirkon paavi. Hänet valittiin paavi Benedictus XVI:n seuraajaksi 13. maaliskuuta 2013. Bergoglio toimi Buenos Airesin arkkipiispana vuodesta 1998 paaviksi valitsemiseensa asti. Kardinaalin arvon hän sai vuonna 2001. Franciscus on Vatikaanin virallisten luetteloiden mukaan 266. paavi. Hän on paavina sekä ensimmäinen jesuiitta ja eteläamerikkalainen että ensimmäinen ei-eurooppalainen 700-luvulla eläneen Gregorius III:n jälkeen.


title: Franciscus (paavi)

text: Franciscus syntyi viisilapsiseen perheeseen, jonka isä oli rautatietyöläinen Mario José Bergoglio () ja äiti Regina María Sivori. He olivat italialaisia lähtöisin Piemontesta, Luoteis-Italiasta. Paavi Franciscuksen perheen Argentiinaan-muuton taustalla oli italialaisen fasismin nousu.


title: Franciscus (paavi)

text: Nuorena Franciscus työskenteli muun muassa yökerhon ovivahtina.


title: Franciscus (paavi)

text: Kirjassaan "Hiljaisuus" argentiinalainen vasemmistoaktivisti ja tutkiva journalisti Horacio Verbitsky väitti silloisen Argentiinan jesuiittojen johtajan Bergoglion vetäneen suojelunsa pois, kun papit Francisco Jalics ja Orlando Yorioky kieltäytyivät lopettamasta slummeissa vierailemistaan. Viranomaiset vangitsivat heidät sittemmin. Bergoglio kirjoitti samoihin aikoihin Francisco Jalicsin veljelle: ""Olen lobannut hallitusta monta kertaa, jotta he vapauttaisivat veljesi. Toistaiseksi meillä ei ole ollut menestystä. En ole kuitenkaan vielä menettänyt toivoa siitä, että veljesi vapautettaisiin pian"". Heidät vapautettiin viiden kuukauden kuluttua.


title: Franciscus (paavi)

text: Bergoglion elämäkerran kirjoittaja Serge Rubin kirjoittaa tämän tehneen paljon ihmisten suojelemiseksi juntan aikana. Toimittaja Horacio Verbitsky on tunnetusti lähellä Argentiinan presidentti Cristina Fernandez de Kirchneria, joka on taistellut silloisen kardinaali Bergoglion kanssa homoliittoista ja sosiaalipolitiikasta. Syytöksiä on myös väitetty olevan osa vasemmiston mustamaalauskampanjaa.


title: Franciscus (paavi)

text: Sotilasjuntan 1970-luvulla sieppaama ja kiduttama pappi Francisco Jalics kertoi 15. maaliskuuta 2013, että hän on vuosia sitten tehnyt sovinnon kardinaali Bergoglion kanssa. Hän on sittemmin myös toivottanut paavi Franciscukselle "Jumalan siunausta virassaan".


title: Franciscus (paavi)

text: Bergoglio ei ollut vuoden 2005 konklaavissa ennakkosuosikki, eli niin kutsuttu "papabile", vaikkakin hänet oli mainittu mahdollisena vaihtoehtona uudeksi paaviksi. Konklaavin jälkeen julkisuuteen ilmestyi kuitenkin muistikirja, jonka sanottiin olevan yhden konklaavin osallistuneen kardinaalin laatima. Kirjan sisältämäksi väitettyä tekstiä julkaistiin italialaisessa "Limes"-lehdessä 23. syyskuuta 2005. Muistikirjan sanotaan sisältävän tietoja konklaavin kulusta ja äänestysmääristä. Mikäli kirja on aito, on sen laatinut kardinaali rikkonut konklaavin sääntöjä, jotka ankarasti kieltävät vastaavanlaiset muistiinpanot. Toisaalta tilanne ei olisi ainutlaatuinen, sillä vastaavanlaisia muistiinpanoja tunnetaan muun muassa vuoden 1914 konklaavista.


title: Franciscus (paavi)

text: Muistikirjan mukaan Joseph Ratzingerin päävastustaja konklaavissa ei ollut yleisten tietojen mukaisesti kardinaali Carlo Maria Martini, vaan Buenos Airesista konklaaviin saapunut kardinaali, jesuiittoihin kuuluva Bergoglio. Muutenkin muistikirja on konklaavista esitettyjä yleisiä arvoita vastaan, sillä monien tahojen mukaan kolmannesta maailmasta tuleva kardinaali ei ollut missään vaiheessa lähelläkään paaviksi nousemista. Lisäksi muistikirjassa ainakin väitetään, ettei Bergoglio olisi halunnut paavinvirkaa ja olisi ehkä saattanut kieltäytyä siitä voittaessaan konklaavin.


title: Franciscus (paavi)

text: Bergoglio valittiin paaviksi vuoden 2013 konklaavissa 13. maaliskuuta 2013. Hän otti paavinimekseen Franciscus kunnioittaakseen Franciscus Assisilaista, keskiajalla elänyttä italialaista munkkia, joka tunnettiin erityisesti köyhien auttajana. Franciscus onkin paavina puolustanut voimakkaasti heikompiosaisia. Hän on myös ottanut kantaa kansainväliseen politiikkaan, ja syyskuussa 2015 hänestä tuli ensimmäinen paavi, joka on pitänyt puheen Yhdysvaltain kongressille.


title: Franciscus (paavi)

text: Vierailullaan Yhdysvalloissa syyskuussa 2015 Franciscus ilmoitti julkaisevansa pop-rock-albumin, joka sisältää hänen puheitaan. Paavi Franciscus on Twitterissä ja Instagramissa.


title: Franciscus (paavi)

text: Paavi Franciscus on tullut tunnetuksi yhteiskunnan hylkiöiden ja köyhien auttajana. Kun hänet nimitettiin kardinaaliksi, Bergoglio sai satoja argentiinalaisia antamaan lentolippuihin tarkoitetut rahansa köyhille sen sijaan, että olisivat matkustaneet Roomaan juhlistamaan nimitystä. Vuonna 2001 Bergoglio muun muassa kävi AIDS-potilaiden hoitokodissa ja suuteli ja pesi heidän jalkojaan kiirastorstai-perinteen mukaisesti. Muina vuosina hän on käynyt muun muassa vankiloissa ja sairaaloissa.


title: Franciscus (paavi)

text: Franciscus on varoittanut globalisaatiosta, joka ei kunnioita kulttuureja: "Sellainen globalisaatio, joka yhdenmukaistaa, on pohjimmiltaan imperialistinen". Hän lisäsi vielä, että kulttuurinen monimuotoisuus on säilytettävä. "[Globalisaatio] on lopultakin tapa orjuuttaa ihmisiä."


title: Franciscus (paavi)

text: Franciscus on arvostellut kapitalismia ja tuominnut Néstor Kirchnerin hallinnon "moraalittomaksi ja laittomaksi", koska se salli tuloerojen kasvaa. Paaviksi tulonsa jälkeen Franciscus jatkoi kritiikkiä sanomalla vapaiden markkinoiden luoneen tyrannian, jossa ihmisiä arvostetaan heidän kulutuskykynsä mukaan. Paavin mukaan rahan tulee "palvella, ei hallita".


title: Franciscus (paavi)

text: Franciscus vastustaa aborttia, eutanasiaa, samaa sukupuolta olevien avioliittoa sekä naispappeutta ja kannattaa latinalaiseen riitukseen kuuluvien katolisten pappien naimattomuutta. Heinäkuussa 2013 Franciscus julisti merkittävän kannanoton toteamalla hyväksyvänsä homopapit katolisen kirkon työntekijöiksi. Paavin mukaan homoseksuaaliset teot ovat synti, ei homoseksuaalisuus itsessään. Naispappeutta hän ei kuitenkaan hyväksy.


title: Franciscus (paavi)

text: Wim Wenders on ohjannut paavista dokumenttielokuvan "Pope Francis: A Man of His Word". Se sai ensi-iltansa Cannesin filmifestivaaleilla keväällä 2018.


title: Armi Hosia

text: Armi Laila Hosia (o.s. Kurkinen, 28. kesäkuuta 1909 Joensuu – 9. heinäkuuta 1992 Helsinki) oli suomalainen poliitikko. Hosia valittiin eduskuntaan Suomen Kansanpuolueen listoilta vuoden 1954 vaaleissa ja hän toimi kansanedustajana vuoteen 1966 saakka. Hän oli opetusministerinä Ahti Karjalaisen ensimmäisessä hallituksessa. Hosia toimi myös Suomen Kansanpuolueen varapuheenjohtajana vuosina 1958–1962 sekä kaupunginvaltuutettuna Helsingissä ja Hämeenlinnassa.


title: Armi Hosia

text: Hosia valmistui filosofian maisteriksi vuonna 1935. Hän toimi 1930- ja 1940-luvuilla oppikoulun ja kansanopiston opettajana ja vuosina 1950–1953 Suomen kansanopistoyhdistyksen toimistonhoitajana.


title: Armi Hosia

text: Hosia sai kunnallisneuvoksen arvonimen vuonna 1965.


title: Armi Hosia

text: Hosian puoliso oli vakuutusjohtaja, talousneuvos Leo Hosia, jonka veli oli opetusministeri ja opetusministeriön kansliapäällikkö Heikki Hosia. Armi Hosian poika on Yleisradion ulkomaantoimittaja Martti Hosia.


title: Rötösherrajahti

text: Rötösherrajahti on usein käytetty yhteisnimitys 1980-luvun alkupuolella pidetyille, suurta huomiota herättäneille oikeudenkäynneille, joissa poliitikkoja, virkamiehiä ja yritysjohtajia syytettiin lahjusrikoksista.


title: Rötösherrajahti

text: Käsitteen "rötösherrat" loi kansanedustaja, tullineuvos Veikko Vennamo – tai oikeastaan hänen puolisonsa Sirkka Vennamo, jonka ideoimia olivat monet Suomen maaseudun puolueen tunnetuksi tulleet iskulauseet. Lause "Rötösherrat kuriin!" esiintyi vuoden 1983 eduskuntavaalien edellä puolueen vaalijulisteiden alalaidassa.


title: Rötösherrajahti

text: Rötösherrajahdin on nähty juontaneen juurensa voimakkaan politiikanvastaisen mielialan noususta ja poliittisen ilmapiirin oikeistolaistumisesta Urho Kekkosen presidenttikauden viimeisinä vuosina. Keskustapuolueen katsottiin Kekkosen kaudella saavuttaneen parlamentaarista painoarvoaan suuremman yhteiskunnallisen vaikutusvallan, joten rötösherrajahdin suurin paine kohdistui siihen. Rajuimman hyökkäyksen maalitauluiksi joutuivat Kekkosen ympärille muodostuneen "hovin" jäsenet. Rötösherrajahtia lietsoi erityisesti SMP ja Veikko Vennamon arveltiin pyrkivän sen avulla kostamaan häneen kohdistuneen syrjinnän ja kasvattamaan puolueensa kannatusta. SMP:n suurvoitto vuoden 1983 eduskuntavaaleissa lieneekin suurimmaksi osaksi ollut juuri sen ansiota, että puolue korosti voimakkaasti, jopa paisutellen, silloisia taloudellisia ja poliittisia väärinkäytöksiä. Rötösherrajahdin taustalla olivat muiden muassa Salora- ja Valco-jutut 1970- ja 1980-lukujen taitteessa sekä eduskunnan päivärahakiista vuosina 1982–1983.


title: Rötösherrajahti

text: Varsinainen rikoksiin – monilta osin todellisiin, mutta osittain myös kuviteltuihin – syyllistyneiden ja sellaisiksi leimattujen "jahtaaminen" käynnistyi toden teolla Kai Kortteen tultua oikeuskansleriksi keväällä 1982. Useimmiten alioikeudessa langetettu tuomio kuitenkin kumottiin tai sitä ainakin lievennettiin hovioikeudessa. Lopulta myös presidentti Mauno Koivisto pyrki hillitsemään syyttäjien intoa nostaa syytteitä, koska moni oikeusjuttu oli kuivunut kokoon siitä syystä, että syyte oli nostettu "varmuuden vuoksi", ilman varmaa näyttöä. Suurimmat ja eniten julkisuutta saaneet rötösherrajahdin aikaisista oikeudenkäynneistä olivat niin sanottu Noppa-juttu, jonka oikeuskäsittely kesti yli kuusi vuotta, sekä Helsingin kaupunginhallituksen jäseniä ja metrotoimistoa vastaan käyty niin sanottu metrojupakka. Jälkimmäisen toi julkisuuteen helsinkiläinen toimittaja Liisa Kulhia, joka nousi eduskuntaan vuoden 1983 vaaleissa. Seuraavana syksynä Helsingin kaupunginhallituksen jäsen Ilkka Hakalehto puolestaan paljasti lahjusskandaalin, joka tunnetaan nimellä Naurissaaren lahjusjupakka.


title: Rötösherrajahti

text: Rötösherrajahti alkoi hiipua sen jälkeen, kun komisario Sulo Aittoniemi syksyllä 1984 siirrettiin sivuun Noppa-jutun tutkimusten johdosta. Aittoniemi syytti syrjäyttämisestään SDP:n johtoa. Aittoniemen mukaan hänen paikalleen haluttiin "vaarattomampi" henkilö.


title: Rötösherrajahti

text: Rötösherrajahti nosti julkisuuteen myös käsitteen "uusmoralismi", jolla tarkoitettiin väärinkäytöksiin syyllistyneiden ja niistä epäiltyjen voimakasta leimaamista tiedotusvälineissä. Monessa tapauksessa leimaamista pidettiin pahempana rangaistuksena kuin lain rikkomisesta langetettua oikeudellista seuraamusta.


title: Rötösherrajahti

text: Tunnetuimpia rötösherrajahdin aikaisissa oikeudenkäynneissä syytetyistä olivat entinen eduskunnan puhemies Johannes Virolainen ja Tampereen kaupunginjohtaja Pekka Paavola Noppa-jutussa, Helsingin ylipormestari Teuvo Aura metrojupakassa, sekä vuorineuvos Armas Puolimatka.


title: Rikhard Ruth

text: Rudolf Rikhard Ruth, salanimet Rikhard Hornanlinna, H. R. Halli, (6. heinäkuuta 1889 Savonlinna – 15. tammikuuta 1957 Helsinki) oli toimittaja, kirjailija ja suomenkielisen dekkari- ja tieteiskirjallisuuden uranuurtaja.


title: Rikhard Ruth

text: Savonlinnasta kotoisin ollut Ruth lopetti oppikoulun kesken suorittamatta ylioppilastutkintoa ja ryhtyi laivapojaksi Saimaalla kulkeviin laivoihin. Hän muutti sittemmin Helsinkiin ja työskenteli siellä muun muassa keilapoikana, konttoristina, kirjeenvaihtajana, tekstaajana ja yksityisetsivänä. Hän oli myös pakinoitsija ja toimittaja.


title: Rikhard Ruth

text: Ruth kirjoitti vuonna 1910 salanimellä Rikhard Hornanlinna kaksi salapoliisikertomusta "Kellon salaisuus" ja "Lähellä kuolemaa". Näiden "Suomalaisia salapoliisikertomuksia 1 ja 2" -nimisessä sarjassa ilmestyneiden kirjojen päähenkilönä oli Sherlock Holmesilta vaikutteita saanut herrasmiessalapoliisi "Max Rudolph".


title: Rikhard Ruth

text: Ruth julkaisi myöhemmin tieteisromaaneja sekä pari salapoliisikertomusta H. R. Hallin nimellä. Näistä merkittävin oli vuonna 1939 ilmestynyt dekkari kieltolain aikoihin sijoittuva "Yhä murhat jatkuivat", jonka pohjalta Ville Salminen ja Arvi Tuomi ohjasivat pari vuotta myöhemmin, 1941, elokuvan "Viimeinen vieras".


title: Rikhard Ruth

text:
Salanimellä "Rikhard Hornanlinna":
Salanimellä "H. R. Halli":


title: THEOS

text: THEOS ("THai Earth Observation System") on Thaimaan Tiede- ja teknologiaministerön rahoittama kaukokartoitussatelliitti. Se toteutusta johti Thaimaan avaruusjärjestö GISTDA. Se laukaistiin Dombarovskista, Venäjältä 1. lokakuuta 2008 kello 06:37 GMT Dnepr-kantoraketilla.


title: THEOS

text: Se on optisen aallonpituuden instrumenteilla varustettu satelliitti, jota aiotaan käyttää Thaimaan karttojen päivittämiseen, maankäytön seurantaan, maa- ja metsätaloudessa, tulvasuojelussa ja rannikon seurannassa. Mustavalkoisten valokuvien resoluutio on kaksi metriä ja pankromaattisten kuvien resoluutio on 15 metriä. Satelliitti pystyy kuvaamaan minkä tahansa kohteen Thaimaassa joka toinen päivä. Satelliitin tueksi on kehitetty maajärjestelmät ja datan jalostuskeskus.


title: THEOS

text:
Satelliitti perustuu EADS Astriumin AstroSat-satelliitteihin, jotka perustuvat ranskalaisiin SPOT-kaukokartoitussatelliitteihin. EADS Astriumin mukaan satelliitin tyyppi on Leostary-500-X0. Thaimaalaiset insinöörit ovat osallistuneen satelliitin suunnitteluun EADSin tehtailla EU:n alueella.
Satelliitin aurinkosynkronisen radan korkeus on 820 km. Satelliitin massa on 750 kg. Sen asennonsäätö perustuu hydratsiinitrustereihin.


title: Vena

text: Vena voi tarkoittaa seuraavia asioita:


title: Børre Næss

text: Børre Næss (s. 23. tammikuuta 1982 Kongsberg, Norja) on norjalainen maastohiihtäjä, joka on erikoistunut sprinttihiihtoon.


title: Børre Næss

text: Næss on kilpaillut maailmancup-tasolla kaudesta 2002–2003, jolloin hän osallistui Holmenkollenin kisojen 50 kilometrille. Tuon kilpailun jälkeen hän on osallistunut maailmancupissa ainoastaan sprinttikilpailuhin sekä kerran parisprinttiin.


title: Børre Næss

text: Næss saavutti ensimmäisen palkintokorokepaikkansa maailmancupissa oltuaan kolmas Pragelaton vapaan hiihtotavan sprintissä 12. maaliskuuta 2004. Ensimmäisen voittonsa hän saavutti perinteisen tavan sprinttikilpailussa Lahdessa 5. maaliskuuta 2005.


title: Karen Susman

text: Karen Hantze Susman (s. 11. joulukuuta 1942 San Diego, Kalifornia) on entinen yhdysvaltalainen naistennispelaaja.


title: Karen Susman

text: Susman muistetaan parhaiten Wimbledonin tennisturnauksen naisten kaksinpelin mestaruudestaan vuodelta 1962. Hän löi tuolloin Věra Pužejová Sukován loppuottelussa lukemin 6–4, 6–4. Susman myös voitti kolme Grand Slam -mestaruutta naisten nelinpelissä. Jokaisessa niistä hänen parinaan oli Billie Jean King.


title: Karen Susman

text: Susmanin ja Kingin muodostama sijoittamaton joukkue voitti Wimbledonin nelinpelitittelin 1961 lyömällä kolmanneksi sijoitetut Jan Lehane O’Neillin ja Margaret Courtin loppuottelussa 6–3, 6–4. Susman ja King puolustivat menestyksekkäästi mestaruuttaan 1962 voittamalla Renee Schuurman Haygarthin ja Sandra Reynolds Pricen muodostaman eteläafrikkalaisen joukkueen finaalissa 5–7, 6–3, 7–5. Susman ja King pääsivät Wimbledonin naisten nelinpelin loppuotteluun myös 1964 mutta hävisivät ykköseksi sijoitetulle Court–Lesley Turner Bowrey -parille 7–5, 6–2.


title: Karen Susman

text: Susman ja King veivät nimiinsä naisten nelinpelin Yhdysvaltain mestaruuskilpailuissa 1964 voittamalla Courtin ja Turner Bowreyn finaalissa lukemin 3–6, 6–2, 6–4. Susman ja King olivat olleet saman turnauksen loppuottelussa jo 1962 mutta olivat tuolloin hävinneet Maria Buenon ja Darlene Hardin muodostamalle joukkueelle 4–6, 6–3, 6–2. He pääsivät Yhdysvaltain mestaruuskilpailuiden nelinpelin loppuotteluun myös 1965, jolloin he kärsivät tappion Nancy Richey Gunterille ja Carole Caldwell Graebnerille 6–4, 6–4.


title: Akkusatorinen menetelmä

text:
Akkusatorinen menetelmä eli syyttämismenetelmä tarkoittaa
rikosoikeudenkäynnin järjestämistä siten, että yleisellä
syyttäjällä on aloite oikeudenkäynnin aloittamiseen (syytteen
nostamiseen) ja velvollisuus esittää syytteen tueksi tarvittavat todisteet.


title: Akkusatorinen menetelmä

text:
Akkusatorisessa prosessissa molemmat osapuolet (syyttäjä ja syytetty) ovat
tasavertaisia ja tuomioistuimen tehtävänä on selvittää, pitääkö esitetty
syyte paikkaansa. Asiaa ratkaistessaan tuomioistuin on
sidottu oikeudenkäynnissä esitettyihin todisteisiin ja syytteeseen, mitä
kutsutaan syytesidonnaisuuden periaatteeksi.
Akkusatorista prosessia käytettiin jo roomalaisessa oikeudessa.
Keskiajalla se korvautui inkvisitorisella prosessilla,
kunnes 1700-luvulta alkaen palattiin takaisin akkusatoriseen menetelmään.


title: Action directe

text:
Action directe (AD) oli ranskalainen aseellinen ryhmä, joka teki salamurhia ja väkivaltaisuuksia Ranskassa vuosina 1979–1987. Ryhmän jäsenet pitivät itseään libertaarikommunisteina ja anarkisteina.
Action directen muodostivat vuonna 1977 kaksi ryhmä GARI ja NAPAP. Vuonna 1979 ryhmästä tuli kaupunkisissijärjestö, ja se teki väkivaltaisuuksia "anti-imperialismin" ja "proletariaatin puolustamisen" nimissä. Ranskan hallitus piti ryhmän terrorismijärjestönä ja julisti sen elokuussa 1982 laittomaksi. Vuonna 1984 ryhmä liittoutui saksalaisen Punaiseen armeijakunnan kanssa.


title: Action directe

text: 21. helmikuuta 1987 ryhmän johtavat jäsenet Jean-Marc Rouillan, Nathalie Ménigon, Joëlle Aubron ja Georges Cipriani pidätettiin. Heidät tuomittiin myöhemmin elinkautiseen vankeuteen. Régis Schleicher pidätettiin jo vuonna 1984.


title: Action directe

text: Action directen jäsen Lahouari Benchellal eli ”Farid” jäi joulukuussa 1981 kiinni Helsingissä väärennettyjen matkašekkien rahastamisesta, joka oli järjestön toiminnan tärkeä rahoituskeino. Hän kuoli hirttäydyttyään tammikuussa 1982 Suojelupoliisin kuulusteluvankilassa. Aiheesta kirjoittaneen Christian Jokisen mukaan kyseessä oli ”ensimmäinen merkittävä terrorismiin liittyvä tapahtuma Suomessa”. Järjestön piirissä ei uskottu Benchellalin virallista kuolinsyytä. Eräs Action directen iskuryhmä nimettiin myöhemmin hänen mukaansa.


title: Ola Vigen Hattestad

text: Ola Vigen Hattestad (s. 19. huhtikuuta 1982 Ørje, Østfoldin lääni) on norjalainen uransa lopettanut maastohiihtäjä, joka oli erikoistunut sprinttihiihtoon. Hän on sprintin ja parisprintin maailmanmestari Liberecin MM-hiihdoista 2009 ja sprintin olympiavoittaja Sotšista 2014. Hän voitti sprintin maailmancupin kausilla 2007–2008, 2008–2009 ja 2013–2014.


title: Ola Vigen Hattestad

text: Hattestad sijoittui yhdeksänneksi vapaalla hiihtotavalla käydyssä sprinttikilpailussa Torinon olympialaisissa 2006. Liberecin MM-kilpailuissa hän voitti vapaan hiihtotavan sprintin ennen maanmiestään Johan Kjølstadia. Perinteisellä hiihtotavalla käydyssä parisprintissä hän voitti Kjølstadin kanssa maailmanmestaruuden. Hattestad oli neljäs sekä Vancouverin olympialaisten 2010 perinteisen sprintissä että Oslon MM-kilpailujen 2011 vapaan sprintissä. Oslossa hän sai Petter Northugin kanssa hopeaa parisprintissä. Val di Fiemmen MM-kilpailuissa 2013 hän oli perinteisen hiihtotavan sprintissä yhdeksäs. Sotšin olympialaisissa 2014 Hattestad voitti kultaa vapaan hiihtotavan sprintissä. Falunin MM-kilpailuissa 2015 hän sai pronssia perinteisen hiihtotavan sprintissä.


title: Ola Vigen Hattestad

text: Hattestad debytoi maailmancupissa Holmenkollenilla maaliskuussa 2003. Ensimmäisen maailmancupin palkintokorokepaikkansa hän saavutti oltuaan kolmas vapaan hiihtotavan sprintissä Göteborgissa 16. maaliskuuta 2005. Ensimmäisen voittonsa hän saavutti perinteisen tyylin sprinttikilpailussa Changchunissa 15. helmikuuta 2007.


title: Ola Vigen Hattestad

text: Hattestad lopetti uransa keväällä 2018.


title: Brede Hangeland

text: Brede Paulsen Hangeland (s. 20. kesäkuuta 1981 Houston, Texas) on norjalainen jalkapalloilija, joka pelasi kotimaansa ja naapurimaa Tanskan lisäksi Englannissa Fulhamissa ja Crystal Palacessa. Hän pelasi myös Norjan maajoukkueessa toistakymmentä vuotta. Hangeland on pituudeltaan 195-senttinen.


title: Brede Hangeland

text: Hangeland pelasi puolustajana tai puolustavana keskikenttäpelaajana. Hän siirtyi Viking FK:n edustusjoukkueeseen FK Vidarista kauden 2001 alussa ja auttoi joukkuetta voittamaan Norjan cupin debyyttikaudellaan. Vuonna 2005 hänestä tehtiin Vikingin kapteeni. 16. tammikuuta 2006 hän allekirjoitti sopimuksen tanskalaisen FC Kööpenhaminan kanssa.


title: Brede Hangeland

text: Kesällä 2007 lehdet liittivät hänet useisiin Valioliigajoukkueisiin, kuten Newcastle United, Liverpool, Aston Villa ja Manchester City.


title: Brede Hangeland

text: 18. tammikuuta 2008 Hangeland siirtyi Fulhamiin päivien spekuloinnin jälkeen. Hangeland oli joukkueelle elintärkeä pelaaja Fulhamin pelatessa keväällä 2008 Valioliigassa putoamista vastaan. Joukkue lopulta säilytti Valioliigapaikkansa kauden viimeisessä ottelussa Portsmouthia vastaan, jossa Hangeland pelasi käytännössä virheettömän pelin. Hangeland jatkoi kaudella 2008–2009 siitä mihin jäi kauden 2007–2008 päätteeksi. Hän teki myös ensimmäisen maalinsa Fulhamille ottelussa Arsenalia vastaan, jonka myös Fulham voitti. Hänet valittiin kauden aikana useassa ottelussa ottelun pelaajaksi. Kauden päätteeksi hänet valittiin Fulhamin vuoden pelaajaksi.


title: Brede Hangeland

text: Hangeland teki maajoukkuedebyyttinsä 1–0-voitossa Australiaa vastaan 2002. Kaikkiaan hän pelasi maajoukkueessa 91 ottelua ja teki niissä neljä maalia vuosina 2002–2014 pelaten lähinnä puolustajana.


title: Jonne Piippo

text: Jonne Aapeli Piippo (19. kesäkuuta 1914 Lapinlahti – 14. lokakuuta 1985 Mikkeli) oli suomalainen opettaja ja kirjailija.


title: Jonne Piippo

text: Piipon vanhemmat olivat puuseppä Aapeli Piippo ja karjakko Liisa Pekkala. Hän kävi keskikoulun ja sen jälkeen vuosina 1931–1936 Kajaanin seminaarin valmistuen kansakoulunopettajaksi. Piippo toimi opettajana Sulkavalla 1936–1937, Kiuruvedellä 1937–1944, Lappajärvellä 1944–1949 ja viimeksi Vihdissä Palajärven koululla 1949–1974.


title: Jonne Piippo

text: Piippo oli naimisissa kutoja Vilma Kyllikki Huhtalan kanssa vuodesta 1945. Pojat Kari Piippo (1945) ja Matti Piippo (1954).


title: Pauli Suhonen

text: Pauli Juhani Suhonen (16. tammikuuta 1912 Helsinki – 9. helmikuuta 1994 Kouvola) oli suomalainen lääkäri ja kirjailija. Hän käytti kirjailijana nimimerkkejä "Pauli Marras" ja "T. Marras".


title: Pauli Suhonen

text: Suhosen vanhemmat olivat Pekka Suhonen ja Olga Henrika Lehto ja puoliso vuodesta 1947 sairaanhoitaja Salme Annikki Karjalainen. Suhonen pääsi ylioppilaaksi Helsingin suomalaisesta lyseosta 1933 ja valmistui lääketieteen kandidaatiksi 1937 ja lääketieteen lisensiaatiksi 1943. Kirurgiaan hän erikoistui 1957. Suhonen työskenteli uransa alkuvuosina sekä yksityislääkärinä että kunnanlääkärinä ja vt. rautatielääkärinä. Vuodesta 1958 hän toimi Nurmeksen seudun sairaalan johtajana. Sodissa Suhonen oli joukkueenjohtaja ja pataljoonan ja rykmentin lääkäri, sotilasarvoltaan hän oli lääkintäkapteeni (1942).


title: Pauli Suhonen

text: Suhonen kirjoitti nimimerkillä "T. Marras" lääkäripiireissä tapahtuvan salapoliisiromaanin "Tohtori Kaarretin tapaus" sekä nimimerkillä "Pauli Marras" talvi- ja jatkosodan kokemuksiinsa perustuvan muistelmateoksen "Rintamalääkärinä kuoleman linjoilla".


title: Triumph (albumi)

text: Triumph on kanadalaisen rock-yhtye Triumphin debyyttialbumi, joka julkaistiin 1976.


title: Tim Roth

text: Simon Timothy ”Tim” Roth (s. 14. toukokuuta 1961 Dulwich, Lontoo, Englanti) on Oscar-ehdokkuuden saanut englantilainen näyttelijä ja elokuvaohjaaja.


title: Tim Roth

text: Roth syntyi Lontoossa maalari ja opettaja Annille ja Fleet Streetin toimittaja, maalari ja 1970-lukuun asti brittiläiseen kommunistipuolueeseen kuuluneelle Ernie Smithille Dulwichissa. Hän sai nimekseen Timothy Simon Smith, mutta kommunistipuolueeseen kuuluva isä Ernie vaihtoi sukunimen Rothiksi peitelläkseen kansallisuuttaan työskennellessään toisen maailmansodan jälkeen brittienvastaisissa maissa.


title: Tim Roth

text: Roth tahtoi nuorena olla kuvanveistäjä, ja opiskeli 1980-luvulla Camberwellin taidecollegessa.


title: Tim Roth

text: Rothilla on yksi poika, Jack, (s. 1983) Lori Bakerin kanssa sekä kaksi poikaa, Timothy Hunter (s. 1995) ja Michael Cormac (s. 1996) nykyisestä liitostaan Nikki Butlerin kanssa.


title: Tim Roth

text: Tim Roth on Englannin ja Walesin vihreä puolueen kannattaja.


title: Tim Roth

text: Rothin ensimmäinen elokuvansa oli televisiossa esitetty "Made in Britain", jonka aikaan hän oli 21-vuotias. 1980-luvulla hän sai useita elokuvarooleja. Läpimurtonsa Roth teki kuitenkin vasta 1990-luvun alussa, kun hän muutti näyttelemään Yhdysvaltoihin. Tästä sai alkunsa myös Rothin ja ohjaaja Quentin Tarantinon yhteistyö, sillä hän esiintyi tämän elokuvissa "Reservoir Dogs" (1992), "Pulp Fiction – Tarinoita väkivallasta" (1994) sekä "Neljä huonetta" (1995), joista jälkimmäinen oli ainoa flopannut.


title: Tim Roth

text: Roth on myöhemmin tullut tunnetuksi pahoista roolihahmoistaan, kuten kenraali Thaden roolista vuoden 2001 elokuvassa "Apinoiden planeetta" ja Kuvotuksen roolista "The Incredible Hulkissa".


title: Ander Garitano

text: Ander Garitano (s. 26. helmikuuta 1969 Derio, Vizcaya, Espanja) on espanjalainen jalkapallovalmentaja ja entinen keskikenttäpelaaja.


title: Ander Garitano

text: Athletic Bilbaossa peliuransa aloittanut Garitano tuli tunnetuksi taitavana vasenjalkaisena keskikenttäpelaajana. Hän siirtyi Real Zaragozaan 1996 edustaen seuraa uransa loppuun vuoteen 2002 saakka.


title: Ander Garitano

text: Peliuransa jälkeen Real Zaragozan juniorivalmentajana toiminut Garitano nousi ykkösjoukkueen päävalmentajaksi tammikuussa 2008 erotetun Víctor Fernándezin tilalle.


title: Ander Garitano

text: Garitano toimi seuran päävalmentajana kahden ottelun ajan, joista Copa del Reyn ottelu Racing Santanderia vastaan päättyi tappioon ja liigaottelu Real Murciaa vastaan voittoon. Hän jätti yllättäen tehtävänsä henkilökohtaisiin syihin vedoten.


title: Walter Reuther

text: Walter Philip Reuther (1. syyskuuta 1907 Wheeling, Länsi-Virginia, Yhdysvallat – 9. toukokuuta 1970 Pellston, Michigan, Yhdysvallat) oli yhdysvaltalainen ammattiyhdistysjohtaja ja kansalaisoikeusaktivisti. Hän teki autotyöläisten liiton UAW:sta (United Automobile Workers) huomattavan vaikuttajan. Ammattiliitto oli huomattava vaikuttaja ei ainoastaan autoteollisuudessa, vaan myös Demokraattisessa puolueessa. Reuther oli sosialisti 1930-luvun alussa; hänestä tuli johtava liberaali New Deal -koalition puolustaja, sitten 1940-luvulla johtava antikommunisti sekä kylmän sodan ja Vietnamin sodan kannattaja.


title: Walter Reuther

text: Reuther oli syntynyt Wheelingissä, Länsi-Virginiassa saksalaisen sosialistin ja panimotyöläisen perheeseen. Reuther oli muuttanut autoteollisuuskaupunki Detroitiin vuonna 1927 ja työskenteli Fordin tehtailla. Walter suoritti ylioppilastutkinnon ja opiskeli muun muassa Waynen yliopistossa.